স্বামী-স্ত্রীর পারস্পরিক দায়িত্ব\nমাওলানা শামসুদ্দীন সাদী\nপ্রকাশ: বৃহস্পতিবার, ১২ সেপ্টেম্বর, ২০১৯, ১২:০০ এএম আপডেট: ১২.০৯.২০১৯ ১২:৫৩ এএম | প্রিন্ট সংস্করণ Count : 274\nপৃথিবীতে মানুষের বংশ বিস্তার হয় নারী-পুরুষের মাধ্যমে। নারী ও পুরুষের এই সম্পর্ককে আল্লাহ তায়ালা বিয়ের পবিত্র বন্ধনের মাধ্যমে সুসংহত করেছেন। বিয়ের বন্ধনের মাধ্যমে দুজন নারী-পুরুষ দাম্পত্য জীবনের সূচনা করেন। দাম্পত্য জীবনের সুখ-শান্তি নির্ভর করে পারস্পরিক দায়িত্ব সচেনতার ওপর। আল্লাহ তায়ালা স্বামী ও স্ত্রীর কিছু দায়িত্ব নির্ধারণ করে দিয়েছেন। প্রত্যেকে নিজের দায়িত্ব পালনে সচেষ্ট থাকলে দাম্পত্য জীবন ভরে উঠবে নান্দনিকতায়। কোরআন হাদিসের আলোকে পারস্পরিক দায়িত্বের কথা আলোচনা করা হলো।\nঅন্ন-বস্ত্র-বাসস্থান প্রদান করা : স্বামীর ওপর দায়িত্ব হলো স্ত্রীর খাদ্য, বাসস্থান ও পোশাকের ব্যবস্থা করা। বাসস্থান হিসেবে অন্তত একটি কক্ষ বরাদ্দ দেওয়া, যেখানে স্ত্রী স্বাধীনভাবে বসবাস করতে পারে। যেখানে অন্য কেউ তার অনুমতি ব্যতীত প্রবেশ করতে পারবে না। তদ্রƒপ স্ত্রীকে প্রয়োজন পরিমাণ পোশাক ও খাবার দেওয়াও স্বামীর দায়িত্ব। আল্লাহ তায়ালা বলেন, ‘সন্তানের পিতার ওপর সন্তানের মায়ের জন্য অন্ন-বস্ত্রের উত্তম ব্যবস্থা করা একান্ত দায়িত্ব।’ (সুরা বাকারা : ২৩৩)। অন্য আয়াতে এসেছে, ‘তোমরা স্ত্রীদের জন্য তোমাদের সামর্থ্য অনুযায়ী নিজেদের ঘরে বাসস্থানের ব্যবস্থা কর।’ (সুরা তালাক : ৬)\nস্বামীর সম্পদের হেফাজত করা : স্ত্রীর ওপর দায়িত্ব হলো স্বামীর সম্পদের হেফাজত করা ও তার সন্তানদের লালন-পালন করা। মৌলিকভাবে স্ত্রীর সবচেয়ে বড় দায়িত্ব এটি। রান্নাবান্না করা বা সংসারের অন্যান্য কাজ যদিও মৌলিকভাবে স্ত্রীর দায়িত্ব নয়, কিন্তু স্বামীর সহযোগিতা হিসেবে এবং পরকালীন কল্যাণের আশায় তা করা উত্তম। হজরত আব্দুল্লাহ ইবনে ওমর (রা.) থেকে বর্ণিত, রাসুল (সা.) ইরশাদ করেন, ‘নারীরা তাদের স্বামীর ঘর ও সন্তানের দায়িত্বশীল। তাকে তাদের সম্পর্কে জিজ্ঞাসা করা হবে।’ (বুখারি : ২৫৫৪)। নবীজি (সা.) হজরত ফাতেমা ও হজরত আলী (রা.)-এর মধ্যে কাজ বণ্টন করে দিয়ে বলেছিলেন, আলী বাইরের কাজ করবে এবং ফাতেমা ঘরের কাজ করবে।\nশৃঙ্খলাবোধ : যেকোনো বিষয়ে শৃঙ্খলা রক্ষা করা জরুরি। শৃঙ্খলা ব্যতীত কোনো কাজ সুচারুরূপে সম্পন্ন হয় না; রাষ্ট্র, সমাজ, পরিবারÑ কোনোটাই সুন্দরভাবে পরিচালিত হয় না। তাই পরিবারে শৃঙ্খলাবোধ ও মান্যতা অতি জরুরি। প্রয়োজন একজনের কর্তৃত্ব ও অন্যদের অধীনতা। আল্লাহ তায়ালা স্বামীকে দিয়েছেন সেই কর্তৃত্ব। স্ত্রী ও সন্তানদের করেছেন তার অধীন। কোরআন মাজিদে আল্লাহ তায়ালা বলেন, ‘পুরুষরা নারীদের ওপর কর্তৃত্বশীল। এ জন্য যে, আল্লাহ একের ওপর অন্যের বৈশিষ্ট্য দান করেছেন এবং এ জন্য যে, তারা তাদের অর্থ ব্যয় করে।’ (সুরা নিসা : ৩৪)। এই আয়াতে একদিকে পারিবারিক শৃঙ্খলার কথা বলা হয়েছে যে, পুরুষ পরিবারে কর্তৃত্ববান এবং নারী তার অধীন; অন্যদিকে পুরুষের দায়িত্বের কথাও বলে দেওয়া হয়েছে যে, সে নিজের উপার্জন পরিবারের জন্য খরচ করবে। সুতরাং স্ত্রীর দায়িত্ব হলো স্বামীকে কর্তৃত্ববান হিসেবে গ্রহণ করা এবং পুরুষের দায়িত্ব হলো স্ত্রীর ভরণপোষণ দেওয়া।\nপ্রশান্তি দান করা : স্ত্রী ও স্বামী পরস্পরকে প্রশান্তি দান করা জরুরি। এটা উভয়ের পক্ষ থেকেই হতে হবে। সারাদিনের কর্মক্লান্ত দেহে যখন স্বামী ঘরে প্রবেশ করে তখন মুচকি হাসিতে তাকে স্বাগত জানানো। স্ত্রীর মুখের মিষ্টি-মধুর হাসি রাজ্যের ক্লান্তি দূর করে দেয় নিমিষেই। দেহমনে ছড়িয়ে দেয় প্রশান্তি। এটা মহান আল্লাহর সৃষ্টির অপার রহস্য। মহান স্রষ্টা নারী সৃষ্টির উদ্দেশ্য বর্ণনা করে বলেন, ‘আল্লাহর আরেকটি নিদর্শন এই যে, তিনি তোমাদের জন্য তোমাদের মধ্য থেকে সঙ্গিনীদের সৃষ্টি করেছেন, যাতে তোমরা তাদের কাছে শান্তিতে থাক এবং তিনি তোমাদের মধ্যে পারস্পরিক সম্প্রীতি ও দয়া সৃষ্টি করেছেন। নিশ্চয় এতে চিন্তাশীল লোকদের জন্য নিদর্শনাবলি রয়েছে।’ (সুরা রুম : ২১)। অনুরূপভাবে স্বামীর দায়িত্ব স্ত্রীর সঙ্গে সুন্দর আচরণ করা। কর্তৃত্বের ছড়ি না ঘুরিয়ে তার সঙ্গে হাসি-রসিকতার মাধ্যমে সময় কাটানো। তার জৈবিক চাহিদা পূরণ করা। নবীজি (সা.) ইরশাদ করেন, ‘তোমাদের মধ্যে সর্বাধিক ভালো মানুষ তারাই যারা তাদের স্ত্রীদের সঙ্গে ভালো ব্যবহার করে।’ (তিরমিজি : ১১৬২)\nদোষত্রæটি গোপন রাখা : দুনিয়ার সব মানুষ থেকে গোপন থাকলেও স্বামী-স্ত্রীর দোষত্রæটি পরস্পরের কাছে গোপন থাকে না। স্ত্রীর অনেক দুর্বলতার দিক স্বামীর জানা থাকে, আবার স্বামীর অনেক দোষ স্ত্রীর জানা থাকে। কিন্তু উভয়ের উচিত হলো, সব দোষত্রæটি গোপন রাখা। একান্ত প্রয়োজন হলে এমন ব্যক্তির কাছে প্রকাশ করা যার মাধ্যমে এর সংশোধন সম্ভব। আল্লাহ তায়ালা পবিত্র কোরআনে স্বামী-স্ত্রীকে পোশাকের সঙ্গে তুলনা দিয়েছেন। আল্লাহ বলেন, ‘নারীরা তোমাদের পোশাক এবং তোমরা নারীদের পোশাক।’ (সুরা বাকারা : ১৮৭)। পোশাক যেমন দেহের বিভিন্ন অঙ্গ ঢেকে রাখে এবং নানা ক্ষতিকর বস্তু থেকে দেহকে হেফাজত করে অনুরূপভাবে স্বামী-স্ত্রী উভয়ে অপরের দোষ ঢেকে রাখবে এবং একে অপরকে গুনাহর কাজ থেকে হেফাজত করবে।\nলেখক : শিক্ষক, জামিয়া আম্বরশাহ আল ইসলামিয়া, কারওয়ান বাজার, ঢাকা\nভালো কথা বলা ও শোনা\nপরকালের সফলতাই প্রকৃত সফলতা\nস্বপ্নের প্রকার ও আমাদের করণীয়\nশয়তানের কুমন্ত্রণা থেকে আত্মরক্ষা


সুন্দরবন দিবস উপলক্ষে গতকাল পরিবেশবাদী যুব সংগঠন ‘গ্রিন ভয়েস’ রাজধানীতে মানববন্ধন করে -সংবাদ\nসুন্দরবনে উজানের মিঠা পানির প্রবাহ হ্রাস, রামপাল তাপ বিদ্যুৎকেন্দ্রসহ ক্ষতিকর সব প্রকল্প ও বিষ দিয়ে মৎস্য নিধনের প্রতিবাদে এক নাগরিক সমাবেশ ও র‌্যালি করেছে কয়েকটি পরিবেশবাদী সংগঠন। গতকাল রাজধানীর শাহবাগ জাতীয় জাদুঘরের সামনে সুন্দরবন দিবস-২০২০ পালন উপলক্ষে এই কর্মসূচি আয়োজন করে সুন্দরবন রক্ষা জাতীয় কমিটি, বাংলাদেশ পরিবেশ আন্দোলন (বাপা) ও গ্রিন ভয়েস।\nবাপা’র নির্বাহী সহসভাপতি ও সুন্দরবন রক্ষা জাতীয় কমিটির সদস্য সচিব ডা. মো. আব্দুল মতিনের সভাপতিত্বে এবং বাপা যুগ্ম সম্পাদক ও গ্রিন ভয়েসের কেন্দ্রীয় সমন্বয়ক আলমগীর কবিরের সঞ্চালনায় কর্মসূচিতে বাপা’র সাধারণ সম্পাদক শরীফ জামিল, যুগ্ম সম্পাদক মিহির বিশ্বাস, হুমায়ন কবির সুমন, নির্বাহী সদস্য রুহীন হোসেন প্রিন্স, ইবনুল সাঈদ রানা, সেন্টার ফর হিউম্যান রাইটস্ মুভমেন্টের নির্বাহী প্রধান এডভোকেট মোজাহেদুল ইসলাম মুজাহিদ, বাপা জীবন সদস্য রেজাউল করিম, গ্রিন ভয়েস মহানগরের সমন্বয়ক আবদুস সাত্তার, গ্রিন ভয়েস ঢাকা বিশ্ববিদ্যালয় শাখার সাধারণ সম্পাদক তারেক রহমান, রাজশাহী বিশ্ববিদ্যালয় শাখার সভাপতি ইসরাতসহ বিভিন্ন পরিবেশবাদী ও সামাজিক সংগঠনের প্রতিনিধিরা অংশগ্রহণ করেন।\nসমাবেশে সংগঠনগুলোর পক্ষ থেকে বেশকিছু দাবি জানানো হয়। এগুলো হলো- উজানের বন্ধু রাষ্ট্রের সঙ্গে সফল আলোচনার মাধ্যমে সুন্দরবনের জন্য মিঠা পানির সরবরাহ নিশ্চিত করা; রামপাল বিদ্যুৎ প্রকল্পের নির্মাণ কাজ বাতিল করা; সুন্দরবনের পার্শ্ববর্তী বা অভ্যন্তরের নির্মাণাধীন ও পরিকল্পিত সরকারি-বেসরকারি সব প্রকল্প ও স্থাপনা নির্মাণ অবিলম্বে বন্ধ, বাতিল ও অপসারণ করা; বনের পাশ ঘেঁষে বরাদ্দকৃত সব শিল্প ও আবাসন প্লট বাতিল করা; অপরিকল্পিত গাছকাটা, পশু-পাখী হত্যা ও মাছ ধরা অবিলম্বে বন্ধ করা; বনের গাছে অগ্নি সংযোগ এবং বিষ প্রয়োগে জলজ প্রাণী ও মাছ হত্যা কঠোর হস্তে দমন করা; সুন্দরবনের মধ্যকার নৌচলাচল হ্রাস, নৌ-দুর্ঘটনা প্রশমণ, নদীর তলায় ডুবে থাকা নৌযান অপসারণ করা; সুন্দরবনে পর্যটক সংখ্যা সীমিত করা; জলাধার দূষণ ও চিংড়ি চাষ বন্ধ করা ও সব পোল্ডার অপসারণ করা; সুন্দরবন-নির্ভর দরিদ্র ও ভাসমান জনগোষ্ঠীর জন্য অগ্রাধিকারভিত্তিক শিক্ষা ও প্রয়োজনীয় ভিন্ন প্রকৃতির জীবিকার ব্যবস্থাকরা; বন বিভাগের জনবল বৃদ্ধি ও তাদের কাজের পরিধি, একাগ্রতা, সক্ষমতা ও স্বচ্ছতা নিশ্চিত করা।


আংশিক বাড়িগুলির 75 চিনি হিল ডঃ ওয়েভারভিলে লগ ক্যাবিন্স\nলরেল কেবিন - অ্যাশেভিলে লগ ক্যাবিস\nহোম » তালিকা » লরেল কেবিন - অ্যাশেভিলে লগ ক্যাবিস\n$ 204,000 বিক্রি হয়েছে\nএশেভিলে লগ কেবিন্স - শহরে খোঁজা একটি চ্যালেঞ্জ, কিন্তু লম্বা গাছগুলির মধ্যে ব্যক্তিগতভাবে টাকাকড়ি, আপনি লরেল কেবিন খুঁজে পাবেন।\nলরেল কেবিন বাড়িতে থাকার হচ্ছে আরো দূরে পেয়ে মত মনে হয়।\nএকটি কাঁটাওয়ালা চেয়ার বারান্দা সহজে যত্ন ভিত্তিতে 1.5 একর খুঁজে দেখায়।\nআশ্চর্যজনকভাবে ক্যাপচার করার জন্য একটি বড় কাঠ-জ্বলন্ত অগ্নিকুণ্ডের ভিতরে রয়েছে, এবং লাল মেটালের ছাদে বৃষ্টি আপনাকে ঘুমাতে পারবে।\nঅন্য কিছু বৈশিষ্ট্যগুলির মধ্যে2রুমি বেডরুম,2সুন্দর স্নান, গ্লাইমিং পাইন মেঝে, প্যান্ট্রি সহ একটি আপডেটকৃত গ্যালি রান্নাঘর, একটি বড় আবৃত ডেক এবং একটি আকর্ষণীয় বহিরঙ্গন বারবিকিউ রয়েছে। সেপ্টিক সিস্টেম অন্য শয়নকক্ষ যোগ করার জন্য অনুমোদিত হয়। পূর্ণ লফ্ট স্টোরেজের সাথে একটি পৃথক 1- গাড়ী গ্যারেজ রয়েছে।\nলরেল কেবিনে বাসায় থাকার চেয়ে আরও দূরে হচ্ছে!\nNavitat 10 মিনিটেরও কম দূরে, বা মহান ডাইনিং উপভোগ করুন Weaverville, বা শুধু 20 মিনিট পর্যন্ত আশেভিলে, এনসি.\nএকটি লগ কেবিনের অভ্যন্তরে একটি অনুভূতি রয়েছে যা একটি অনুভূতি যা বর্ণনা করা কঠিন। আপনি যখন একটি লগ কেবিন মালিকানাধীন, আপনি যে অনুভূতি চিনতে। একটি নির্দিষ্ট নিরাপত্তা আছে, উষ্ণতা, সম্ভবত ... এমনকি, স্থায়ীত্ব।\nস্বাভাবিকভাবেই, অ্যাশভিল অঞ্চলের প্রাচীনতম বাড়ির কয়েকটি বাড়ি ফেরত দিন। আশেভিলে এবং তার আশেপাশে নির্মিত প্রাচীন খামারগুলির কয়েকটি মূলত জার্মান বা কাঠের বোর্ড সাইডিংয়ের নির্মাণের কথা মনে হতে পারে তবে প্রায়শই নীচে লম্বা লম্বা কাঠের সন্ধান পাওয়া যাবে। এই তথ্যটি "ক্যাবিনস এবং ক্যাসেলস, বুনম্বে কাউন্টিটির ইতিহাস ও স্থাপত্য" তে ভালভাবে নথিবদ্ধ।\nএই দিন, অ্যাশভিলের লগ ক্যাবিনগুলি পশ্চিম উত্তর ক্যারোলিনায়ের সবচেয়ে জনপ্রিয় টাইপ হোমগুলির মধ্যে একটি। মনে হচ্ছে সবাই তাদের নিজস্ব "কাঠের ছোট লোগো কেবিন" অনুসন্ধান করছে।\nবিশেষ "Finds ..." এ, আমরা লগ কেবিনগুলিকে ভালোবাসি এবং অন্য যেকোনো ধরনের হোমের তুলনায় সম্ভবত আরো লগ ক্যাবিন বিক্রি করি। আসলে, যখন তারা পাওয়া যায়, তারা খুব দ্রুত বিক্রি করে! আমরা প্রতিটি লগ কেবিন উপলব্ধ হিসাবে পাশাপাশি যারা প্রকাশ্যে বাজারজাত নাও হতে পারে, কিন্তু বিক্রয়ের জন্য একটি বিন্দু করা।\n75 চিনির হিল ডঃ ওয়েভারভিলে এনসি\nদাম: $ 204,000 বিক্রি হয়েছে\nঠিকানা: 75 চিনির হিল ড।\nজিপ কোড: 28787\nপূর্ববর্তী তালিকাঅগ্নিকাণ্ড কেবিন, 3000 'উচ্চতাপরবর্তী তালিকাশুধু মাত্র যথেষ্ট ...\nশুধু মাত্র যথেষ্ট ...


দারুন সুখবর! এই করোনা মহামারীর মধ্যেও একাধিক ব্যাঙ্কের FD তে মিলছে ৭ পার্সেন্ট পর্যন্ত সুদ, তাই দেরি না করে | My India News\nHome/বাংলা/দেশ/দারুন সুখবর! এই করোনা মহামারীর মধ্যেও একাধিক ব্যাঙ্কের FD তে মিলছে ৭ পার্সেন্ট পর্যন্ত সুদ, তাই দেরি না করে\nমধ্যবিত্ত পরিবারের মানুষেরা স্থায়ী আমানত বা ফিক্সড ডিপোজিটের উপরই ভরসা করে থাকেন। কারণ এই স্থায়ী আমানতের কোনো রিস্ক নেই আছে শুধু ভবিষ্যতের নিশ্চয়তা। তাই সংসার খরচ বাঁচিয়ে স্থায়ী আমানতে টাকা রাখতে মধ্যবিত্ত পরিবারের মানুষের জুড়ি মেলা দায়। কিন্তু এই সব কিছুতেই বাঁধ সাধলো ২০১৪ সালে প্রধানমন্ত্রীর আসনে নরেন্দ্র মোদী বসার পর। নরেন্দ্র মোদী ভারতের প্রধানমন্ত্রী হবার পর কোপ পড়ল সাধারণ মানুষের হেঁসেল থেকে স্বয়ং ব্যাংক অ্যাকাউন্টে। করোনাকালে বিভিন্ন ব্যাংক পোস্ট অফিস তাদের সুদ কমিয়ে দিয়েছে। কিন্তু তা হলেও এখনো পর্যন্ত অনেক ছোট ছোট ব্যাংক গ্রাহক টানার জন্য বেশ ভালো পরিমাণে সুদ দিচ্ছে।\nবড় বড় ব্যাঙ্কগুলিতে যেমন সুদের হার কমেছে তেমন অনেক ছোট ছোট ব্যাঙ্কগুলিতে আবার বেশ ভালো টাকার সুদের হার পাওয়া যায়। অনেক ব্যাংক আছে যারা এখনো স্থায়ী আমানতের উপর ৭% সুদ দিয়ে থাকে। যা মধ্যবিত্ত মানুষের কাছে আশার আলো যোগাবে। এবার এক ঝলকে সেই ব্যাংকের নামগুলি দেখে নেওয়া যাক…\nএই লেখায় উপরের ব্যাঙ্কগুলির যে সুদের হার দেওয়া হল তা ৩০ এপ্রিল পর্যন্ত বলবৎ থাকবে। ৩০ এপ্রিলের পর এই সুদের হারে পরিবর্তন আসলেও আসতে পারে।


November 26, 2020, 5:54 pm\nসরস্বতী পুজো উপলক্ষ্যে রাস্তা জুড়ে আলপনা দিল ছাত্র-ছাত্রীরা\nশাশ্বতী মজুমদার: বাংলার প্রাচীন রীতি আলপনা। যে কোনও শুভ অনুষ্ঠানে বাড়ির উঠোনে খড়ি-মাটি দিয়ে আলপনা দিতেন ঘরের মেয়ে-বউরা। শুধু উঠোন নয়, মাটির বাড়ির দেওয়ালেও আলপনা দেওয়ার রীতি ছিল প্রাচীন বাংলায়। এখনও আদিবাসী অধ্যুষিত অঞ্চলে গেলে এই দৃশ্য চোখে পড়ে। বছর দুয়েক আগে দুর্গাপুজোর সময় রাস্তা জুড়ে আলপনা দিয়ে তাক লাগিয়ে দিয়েছিল দক্ষিণ কলকাতার একটি ক্লাব। তারপর বিভিন্ন অনুষ্ঠানে রাস্তা জুড়ে আলপনা দেওয়ার রীতি বেশ ট্রেন্ডি হয়ে উঠেছে বঙ্গ জীবনে। এবছর সরস্বতী পুজো উপলক্ষ্যে বামনঘাটা হাইস্কুলের ছাত্র-ছাত্রীরা প্রায় ১ কিলোমিটার জুড়ে আলপনা দিয়েছে। স্কুলের শিক্ষক-শিক্ষিকাদের তত্ত্বাবধানে বিভিন্ন ক্লাসের ছাত্র-ছাত্রীরা আলপনা দিয়েছে স্কুল চত্বরে।\n১৯৫৭ সালে প্রতিষ্ঠিত হয় বামনঘাটা উচ্চ বিদ্যালয়। বর্তমান প্রধান শিক্ষক মানস হালদার জানালেন, আলপনা দিতে ছাত্র-ছাত্রীদের ব্যাপক উৎসাহ। সকাল সাড়ে ১১টা থেকে আলপনা দেওয়া শুরু হয়। চলে বিকেল ৪টে পর্যন্ত। প্রায় হাজারজন ছাত্র-ছাত্রী আলপনা দিয়েছে বলে জানিয়েছেন প্রধান শিক্ষক। ছাত্র-ছাত্রীদের সঙ্গে হাত লাগিয়েছেন স্থানীয়রাও। আলপনা দিতে ব্যবহার করা হয়েছে ওয়াটার কালার।\nছাত্র-ছাত্রীদের উৎসাহ দিতে স্কুলে আসেন লেদার কমপ্লেক্স থানার ওসি স্বরূপকান্তি পাহাড়ি। আলপনা দিতে হাত লাগান ওসি। পাশাপাশি ছাত্র-ছাত্রীদের মধ্যে মিষ্টিও বিতরণ করেন ওসি। স্কুলের পক্ষ থেকে ছাত্র-ছাত্রীদের জন্য দুপুরে খিচুড়ি খাওয়ানোরও ব্যবস্থা করা হয়। রাস্তায় ট্রাফিক নিয়ন্ত্রণে রাখতে সিভিক ভলান্টিয়ার মোতায়েন করা হয় থানার পক্ষ থেকে। পাশাপাশি মোবাইল ভ্যানেও নজরদারি চালিয়েছে পুলিশ। বঙ্গ সংস্কূতির বহু পুরোনো রীতি আলপনা। সেই রীতি আগামী প্রজন্মের মধ্যে ছড়িয়ে দিতে ও তাদের উৎসাহ দিতে বামনঘাটা হাইস্কুলের প্রধান ও সহকারী শিক্ষকদের এই ছোট্ট প্রয়াস।\nশ্লীলতাহানি কাণ্ডে ধৃত র‍্যাপিডো চালক! সার্জেন্টকে ধাক্কা মেরে পালালো স্কুটি\nবাংলাকে কাশ্মীর বানাতে চায় বিজেপি, ফাঁস করলেন দিলীপ! পাল্টা দিল তৃণমূল\n১লা ডিসেম্বর থেকে চালু হচ্ছে কোল্ডফিল্ড, ভাগীরথী সহ ৭টি ট্রেন\nনাড্ডা আর অমিতের বঙ্গ সফর নিয়ে কটাক্ষ সৌগতর


বক্স অফিসে তিনদিনেই রেকর্ড ব্যবসা! চার রাজ্যে করমুক্ত 'দ্য কাশ্মীর ফাইলস' (The Kashmir Files) - Bangabhumi Live\nবক্স অফিসে তিনদিনেই রেকর্ড ব্যবসা! চার রাজ্যে করমুক্ত ‘দ্য কাশ্মীর ফাইলস’ (The Kashmir Files)\nHome অ‘সাধারণ’ বক্স অফিসে তিনদিনেই রেকর্ড ব্যবসা! চার রাজ্যে করমুক্ত ‘দ্য কাশ্মীর ফাইলস’ (The Kashmir Files)\nMarch 14, 2022March 16, 2022By Arijit Pal\nবঙ্গভূমি লাইভ ডেস্ক : ১১ মার্চ মুক্তি পেয়েছে পরিচালক বিবেক অগ্নিহোত্রির ছবি ‘দ্য কাশ্মীর ফাইলস’ (The Kashmir Files)।মুক্তির পর থেকেই গোটা দেশ জুড়ে আলোড়ন ফেলেছে এই ছবি। রিলিজের দু’ দিনের মধ্যেই ১২ কোটি টাকার ব্যবসা করে ফেলেছে এই ছবি। ছবির সমালোচকরা মনে করছেন, কাশ্মীর ফাইলসের(The Kashmir Files) সাফল্যের যাত্রা এই সবে শুরু। এরই মধ্যে দেশের চার বিজেপি শাসিত রাজ্য গুজরাট, হরিয়ানা এবং মধ্যপ্রদেশে এই ছবিকে করমুক্ত বলে ঘোষণা করা হল। এরই সঙ্গে এই ছবি করমুক্ত করা হয়েছে কর্ণাটকেও।\nগুজরাট, হরিয়ানা, মধ্যপ্রদেশ এবং কর্ণাটক এই চার রাজ্যের মুখ্যমন্ত্রীরা ট্যুইট করে জানিয়েছেন, এই ছবি ভারতের বেশিরভাগ মানুষের কাছে পৌঁছে যাওয়া উচিত। আর সেই কারণেই করমুক্ত করা হয়েছে। এই চার রাজ্যের মুখ্যমন্ত্রীদের ট্যুইট করে সোশ্যাল মিডিয়ায় ধন্যবাদ জানিয়েছেন ছবির পরিচালক বিবেক অগ্নিহোত্রী। অন্যদিকে সোশ্যাল মিডিয়া এই ছবিকে ঘিরে উচ্ছ্বাস দেখিয়েছেন বলিউড অভিনেত্রী কঙ্গনা রানাওয়াত (Kangana Ranaut)। কঙ্গনা লিখেছেন, এই ছবি প্রমাণ করেছে কেবলমাত্র বেশি টাকা খরচ করলেই সিনেমা হল ভর্তি হয় না। ভাল ছবির চাহিদা এখনও রয়েছে। কঙ্গনা তাঁর বক্তব্যে বলিউড মাফিয়া অর্থাৎ ইঙ্গিতে করণ জোহর, বনশালিকেও কটাক্ষ করেছেন।\nভারত-সহ বিভিন্ন দেশে ৭০০-র কাছাকাছি প্রেক্ষাগৃহে মুক্তি পেয়েছে কাশ্মীর ফাইলস (The Kashmir Files)। পরিচালক বিবেক অগ্নিহোত্রীর নিষ্ঠায় এটি কোনও সিনেমা নয়, বলা যায় একটি ঐতিহাসিক তথ্যচিত্র। স্বাধীন দেশের ইতিহাসে সবচেয়ে ভয়াবহ গণহত্যার এক জীবন্ত খতিয়ান। পুষ্করনাথের চরিত্রে অনুপম খের (Anupam Kher)। তিনি নিজেই একজন কাশ্মীরি পন্ডিত। তাঁর বাবার চরিত্রটি পর্দায় অসামান্য নৈপুণ্যে রূপায়িত করেছেন অনুপম। কলেজ পড়ুয়া কৃষ্ণ হয়েছেন দর্শন কুমার। আইএএস অফিসার ব্রহ্ম চরিত্রে মিঠুন চক্রবর্তী (Mithun Chakra। রাধিকা চরিত্রে অন্যতম প্রযোজক পল্লবী জোশী। জম্মু-কাশ্মীর পুলিশের তৎকালীন ডিজিপির রোলে আছেন পুনীত ইশার।\nকুখ্যাত জঙ্গী জিহাদী বিট্টার চরিত্রে চিন্ময় মন্ডলেকার। এঁরা তো বটেই ছোট ছোট চরিত্রে যারা আছেন প্রত্যেকেই যথাযথ। সোশ্যাল মিডিয়ায় বিবেক অগ্নিহোত্রী আগেই জানিয়েছেন, চার বছর ধরে গবেষণার ফসল তাঁর এই ছবি। সংলাপের প্রতিটি শব্দ তিনি নিয়েছেন অত্যাচারিত কাশ্মীরি পণ্ডিতদের মুখ থেকে। ২০১৯-এর আগস্টে প্রথম পোস্টার প্রকাশ থেকে মুক্তির আগের দিন পর্যন্ত একাধিক মামলা হয়েছে ‘কাশ্মীর ফাইলস'(The Kashmir Files) বিরুদ্ধে। ধোপে টেকেনি অভিযোগ। কলকাতা-সহ দেশের প্রতিটি শহরে রমরম করে চলছে কাশ্মীরি হিন্দু পণ্ডিতদের করুণ আখ্যান। হরিয়ানা সরকার ইতিমধ্যে এই সিনেমায় কর মকুব করেছে। আরও কিছু রাজ্য এগোচ্ছে সে পথে। ছবি মুক্তির তৃতীয় দিনেই বোঝা যায় অন্তত হাজার কোটি টাকার ব্যবসা করবে এই সিনেমা।\nকাশ্মীরী পুলিশের ফাইল থেকে যতটুকু জানা যায়, শিক্ষাবিদ সর্বানন্দ কাউল প্রেমী যেখানে তিলক পরতেন কপালের ঠিক সেই অংশে পেরেক ঠুকে হত্যা করা হয়েছিল। জেহাদিদের বন্দুকের মুখে খুন হওয়া স্বামী বিকে গাঞ্জোর রক্তে ভাত মেখে খেতে হয়েছিল স্ত্রীকে। সরলা ভাট’কে গনধর্ষনের পর উলঙ্গ দেহ পড়েছিল রাস্তায়। মাট্টানের রবীন্দর পন্ডিতকে খুন করে তাঁর দেহের উপর নেচেছিল জেহাদীরা। সোপিয়ানে ব্রিজলাল ও ছোটির দেহ জীপে বেঁধে প্রকাশ্য রাস্তায় টানা হয়েছিল। বন্দীপুরার স্কুলশিক্ষিকা গিরজা টিক্কা মৃত্যুর আগের মুহূর্ত পর্যন্ত গণধর্ষিতা হয়েছিলেন। এমন লাখ লাখ ঘটনার অংশবিশেষ উঠে এসেছে ‘দ্য কাশ্মীর ফাইলস’-এ। বিদ্যুত ও টেলিফোন লাইন কেটে মসজিদের মাইক থেকে নির্দেশ এসেছিল হয় ধর্মান্তরিত হও বা কাশ্মীর ছাড়ো নচেৎ মৃত্যুবরণ করো। যাওয়ার আগে নারীদের রেখে যাও। ওদের আমরা ভোগ করব। কুৎসিততম এসব ঘটনা তাঁর ছবি থেকে বাদ দেননি বিবেক। জঙ্গিদের বন্দুকের নল থেকে বাদ ছিল না শিশুরাও। দর্শকাসনে বসে তাই কাশ্মীরের অত্যাচারিত অঞ্জু টিক্কুর মনে পড়ে তাঁর ভাইয়ের কথা। চোখের সামনে যাকে গুলি করে হত্যা করা হয়েছিল।\nকুখ্যাত সন্ত্রাসবাদী বিট্টা কারাটে ২৫ জনেরও বেশি পণ্ডিতকে খুনের পর গর্বের সঙ্গে সেকথা বলে বেড়াত। এই নিষ্ঠুর খলনায়কের চরিত্রে প্রায় অচেনা চিন্ময়ের অভিনয় দেখে শিউরে উঠতে হয়। মহিলাদের বিবস্ত্র করা, গুলি করে শিশু হত্যা, পণ্ডিতদের কপালে তিলকের উপর গুলি চালানোর পর এক চোখ বন্ধ করার বিশেষ ম্যানারিজমে শিরদাঁড়া বেয়ে ঠান্ডা স্রোত বয়ে যায়। জম্মু-কাশ্মীর লিবারেশন ফ্রন্ট গণহত্যার কিছু দায় স্বীকার করেছে। বছর তিনেক আগে সংবিধান থেকে অবলুপ্ত হয়েছে ৩৭০ ধারা। কিন্তু হিন্দু পণ্ডিতরা এখনও ফিরতে পারেননি কাশ্মীর উপত্যকায়। জম্মুর এক কামরা ঘরে বহু কষ্টে দিন কাটাচ্ছে বহু পরিবার। তাঁদের বাড়িঘর ও ভূসম্পত্তি গ্রাস হয়ে আছে। কাশ্মীরি সমাজের সদস্য সুনীল কৌরের প্রশ্ন, ‘সরকার কেন চুপ করে আছে। কেন আমরা বিচার পাব না?’\n‘দ্য কাশ্মীর ফাইলস’ (The Kashmir Files)দর্শককে সত্য ইতিহাসের সামনে দাঁড় করায়। দেশের বৃহত্তম গণহত্যার বিচার চায় এই সিনেমা। কাশ্মীরের সংখ্যালঘু হিন্দুদের তাড়িয়ে দেওয়ার ৩১ বছর পরেও কেন তাঁরা নিজের বাড়িতে ফিরতে পারেননি আজও, সেই প্রশ্নই তোলে এই ছবি। সারা পৃথিবীতে স্কুলস্তর থেকেই শিশুরা জেনে যায় হিটলারের ইহুদি গণহত্যার কুকীর্তি। ভারতীয় পড়ুয়াদের পাঠক্রমেও আছে সেই নাৎসি অত্যাচারের কাহিনি। কিন্তু কোনও এক রহস্যজনক কারণে দেশবাসী জানতেই পারে না নিরীহ কাশ্মিরী পণ্ডিতদের উপর নির্যাতনের কথা। গণধর্ষণ, গণহত্যা এবং লক্ষ লক্ষ মানুষের ঘরবাড়ি জ্বালিয়ে তাদের বাড়ি ছাড়া করার করুন কাহিনি বছরের পর বছর বন্দি হয়ে পরেমথাকে সরকারি নথিতে। মাস যায় বছর যায়। স্বজন হারানো কাশ্মীরি পণ্ডিতদের পরিবার বাড়িছাড়া থাকে তিন দশক। দেশ-বিদেশে ছড়িয়ে থাকা এমন সাতশো পরিবারের সঙ্গে কথা বলার নির্যাসে তৈরি হয় ১৭০ মিনিট দৈর্ঘের সিনেমা ‘দ্য কাশ্মীর ফাইলস’।(The Kashmir Files) হলোকস্টের থেকেও যা মর্মান্তিক।\nরবিবার নিউটাউনের ‘দ্য কাশ্মীর ফাইলস’ (The Kashmir Files) একটি মাল্টিপ্লেক্সে জড়ো হয়েছিল কলকাতার কাশ্মীরি সমাজ। ১৯৯০ সালে যাঁরা কাশ্মীর ছাড়তে বাধ্য হয়েছিলেন সেই মানুষগুলো। আত্মীয় পরিজনদের রক্তে রাঙা পোশাকে জম্মুর উদ্দেশ্যে পাড়ি দিয়েছিলেন তাঁরা। কাশ্মীরের মুছে ফেলা সেই রক্তাক্ত ইতিহাস যখন পর্দায় দেখানো হচ্ছিল, স্থির থাকতে পারছিলেন না কৃষ্ণা কাচরু, সুমন রায়না, প্রীতি থুসোরা। কাশ্মীরিদের পাশাপাশি দর্শকাসনে উপস্থিত ছিলেন বহু বাঙালি। বেরনোর সময় কাঁদছেন না, মেলেনি এমন একজনও। না, শুধু হাহুতাশ নয়, শোকের সঙ্গে দেখা গেল ক্রোধ। কেন স্বাধীন দেশের সরকার গনহত্যার বিচার করল না? কেন কেউ শাস্তি পেল না? কেন ৩১ বছর পরেও ‘নিজ ভূমে পরবাসী’ হয়ে থাকতে হচ্ছে কাশ্মীরি পণ্ডিতদের? এমন প্রশ্নই ভারত সরকারের উদ্দেশ্যে ছুঁড়ে দিচ্ছেন দর্শকমণ্ডলী। অনুপম খের (Anupam Kher), মিঠুন চক্রবর্তী (Mithun Chakraborty), দর্শন কুমার, পল্লবী যোশী অভিনীত এই ছবির টিমকে ইতিমধ্যেই প্রধানমন্ত্রী নরেন্দ্র মোদি (Narendra Modi) শুভেচ্ছা জানিয়েছেন।\nPrevious Post‘কিভ দখল করতে হলে প্রাণের বাজি ধরুক রুশ বাহিনী’, পুতিনকে হুঁশিয়ারি জেলেনস্কির(Ukraine President) Next PostRussia-Ukraine War: টিভিতে লাইভ অনুষ্ঠানে যুদ্ধবিরোধী প্ল্যাকার্ড! গ্রেফতার রাশিয়ার সংবাদ সংস্থার কর্মী


বরিশাল বিশ্ববিদ্যালয়ে পরিবহন-আবাসিক ফি মওকুফ - Barishal City News\nবরিশাল বিশ্ববিদ্যালয়ে পরিবহন-আবাসিক ফি মওকুফ\nএক বছরের পরিবহন ও আবাসিক ফি মওকুফ করেছে বরিশাল বিশ্ববিদ্যালয় (ববি) প্রশাসন। শিক্ষার্থীদের দাবির প্রেক্ষিতে রোববার (০৫ সেপ্টেম্বর) বিকেলে বিশ্ববিদ্যালয়ের অর্থ কমিটির এক জরুরি সভায় এ সিদ্ধান্ত নেওয়া হয়।\nবিষয়টি নিশ্চিত করে প্রক্টর ও শিক্ষক সমিতির সাধারণ সম্পাদক ড. মো. খোরশেদ আলম বলেন, শিক্ষার্থীদের অসুবিধার কথা বিবেচনা করে রোববার বিকেলে পরিবহন ও আবাসিক খাতের ফি মওকুফ করার সিদ্ধান্ত নেওয়া হয়। এছাড়া যারা ইতোমধ্যে পরিবহন ফি জমা দিয়েছে তাদের অর্থ পরবর্তীতে সমন্বয় করা হবে।\nউল্লেখ্য, আগস্ট মাসে বিশ্ববিদ্যালয়ের বিভিন্ন বিভাগ সেমিস্টার পরীক্ষার ফরম পূরণের নোটিশ প্রকাশ করে। এতে পরিবহন খরচ, আবাসিক ছাত্রাবাসের খরচ অর্ন্তভুক্ত করা হয়। বিশ্ববিদ্যালয়ের এই সিদ্ধান্তের প্রতিবাদ জানিয়ে বুধবার (১ সেপ্টেম্বর) এসব খরচ বাতিলের দাবি জানায় শিক্ষার্থীরা।


নভেম্বরের ১৫ তারিখ থেকে সীমিত পরিসরে শিক্ষাপ্রতিষ্ঠান খুলে দেওয়া হতে পারে বলে জানিয়েছেন -শিক্ষামন্ত্রী ডা. দীপু মনি। নভেম্বরের ১৫ তারিখ থেকে সীমিত পরিসরে শিক্ষাপ্রতিষ্ঠান খুলে দেওয়া হতে পারে বলে জানিয়েছেন -শিক্ষামন্ত্রী ডা. দীপু মনি। – ওয়ার্ল্ড খবর ২৪\nস্টাফ রিপোর্টস\t/ ৩৭২\tবার\nআগামী নভেম্বরের ১৫ তারিখ থেকে সীমিত পরিসরে শিক্ষাপ্রতিষ্ঠান খুলে দেওয়া হতে পারে বলে জানিয়েছেন শিক্ষামন্ত্রী ডা. দীপু মনি। তবে এটা সব শিক্ষার্থীর জন্য নয়। শুধু এসএসসি ও এইচএসসি’র শিক্ষার্থীদের জন্য খুলে দেওয়ার কথা ভাবছে সরকার। শিক্ষামন্ত্রী ডা. দীপু মনি গত বৃহস্পতিবার (২৯ অক্টোবর) এক ভার্চুয়াল প্রেস ব্রিফিংয়ে এ তথ্য জানান তিনি।\nসবাই সুস্থ থাকুন,\nমুখে মাক্স পরে ঘর থেকে বের হউন।\nবারবার সাবান দিয়ে হাত ধুন।


পাহাড়ে ধর্মান্তরিত করে ১২ হাজার পরিবারকে খৃস্টান বানানো হয়েছে - ইনফোজোন ২৪\nHome চাঞ্চল্যকর তথ্য পাহাড়ে ধর্মান্তরিত করে ১২ হাজার পরিবারকে খৃস্টান বানানো হয়েছে\nদরিদ্র ও অসহায় পাহাড়ী পরিবারদের নিয়ে পাবর্ত্য চট্টগ্রামে কাজ করছে অসংখ্য দেশী-বিদেশী এনজিও। এদের মধ্যে বেশকিছু এনজিও সেবার আড়ালে দারিদ্র্যতার সুযোগ নিয়ে ধর্মান্তকরণ করছে।\nস্থানীয় আইন শৃংখলা বাহিনীর সদস্যদের তথ্য থেকে জানা যায়, গত দেড় বছর তথা ২০১৫-১৬ বছরে পাবর্ত্য চট্টগ্রামে ১৫৪টি উপজাতি পরিবারকে খৃস্টান ধর্মে ধর্মান্তরিত করা হয়েছে। এসব পরিবারের ৪৭৫ জন সদস্যকে খৃস্টান করা হয়েছে। আর গত ২০ বছরে ১২ হাজার উপজাতি পরিবারকে খৃস্টান ধর্মে ধর্মান্তরিত করা হয়েছে বলে স্বরাষ্ট্র মন্ত্রণালয়ের এক প্রতিবেদন থেকে জানা যায়।\nসম্প্রতি পাবর্ত্য চট্টগ্রামে সরেজমিনে জানা যায়, পার্বত্য চট্টগ্রামকে ঘিরে এনজিওর আড়ালে চলছে ধর্মান্তরকরণ। দেশের গুরুত্বপূর্ণ এ জনপদের পিছিয়ে থাকা ক্ষুদ্র নৃগোষ্ঠীদের টার্গেট করে মাঠে নেমেছে আন্তর্জাতিক খৃস্টান মিশনারিগুলো। অভিযোগ, স্বাস্থ্য ও সমাজসেবার নামে দারিদ্র্য পীড়িত উপজাতি জনগোষ্ঠীকে ধর্মান্তরকরণের অপতৎপরতায় লিপ্ত বিদেশি অর্থে পরিপুষ্ট এ এনজিওগুলো। এ অবস্থা চলতে থাকলে এ অঞ্চলে বিচ্ছিন্নতাবাদী কার্যক্রম জোরদার হওয়ার শঙ্কা সংশ্লিষ্টদের।\nপার্বত্য চট্টগ্রামের তিন জেলা রাঙামাটি, বান্দরবান ও খাগড়াছড়িতে বসবাস করে ১৩টি ক্ষুদ্র নৃতাত্ত্বিক জাতিগোষ্ঠী। রাজনৈতিক বিচ্ছিন্নতা, চরম দারিদ্র্য, ক্ষুধা, মহামারি, অপুষ্টি ও স্যানিটেশন সমস্যা নিত্যসঙ্গী তাদের। আর এ সুযোগকে কাজে লাগিয়ে স্বার্থসিদ্ধি করছে এনজিওগুলো। পশ্চিমাদের পার্বত্য অঞ্চল নিয়ে একটি খৃস্টান রাষ্ট্র প্রতিষ্ঠার চক্রান্তের অংশ এটি।\nস্থানীয় আইন শৃংখলা বাহিনীর সূত্রে জানা যায়, গত দেড় বছর তথা ২০১৫ থেকে চলতি ২০১৬ সালের জুন পর্যন্ত পাবর্ত্য এলাকায় ১৫৪টি পরিবারের ৪৭৫জন সদস্যকে খৃস্টান ধর্মে ধমান্তরিত করা হয়েছে। এসব পরিবারকে বিভিন্ন এনজিও ও ব্যক্তিরা নানাভাবে প্রভাবিত করেছে। তাদের মধ্যে খাগড়াছড়িতে ১৪৪টি পরিবারের ৩৪২জন সদস্য ও বান্দরবানে ১০টি পরিবারের ৩৩জন। তবে রাঙামাটিতে ধর্মান্তরিত করার কোন তথ্য পাওয়া যায়নি। ধর্মান্তরিত করা এসব উপজাতিদের মধ্যে অধিকাংশই চাকমা।\nস্বরাষ্ট্র মন্ত্রণালয়ের এক প্রতিবেদন থেকে জানা যায়, গত ২০ বছরে সেখানে ১২ হাজার উপজাতি পরিবার খৃস্টান হয়েছে। এ ক্ষেত্রে তিন পার্বত্য জেলার ১৯৪টি গির্জা মুখ্য ভূমিকা রেখেছে। এর মধ্যে খাগড়াছড়ি জেলায় ৭৩টি গির্জা রয়েছে। ১৯৯২ সাল থেকে ২০১০ সাল পর্যন্ত এ জেলায় চার হাজার ৩১টি পরিবার খৃস্টান হয়েছে। বান্দরবান জেলায় গির্জা রয়েছে ১১৭টি। এখানে একই সময়ে খৃস্টান হয়েছে ছয় হাজার ৪৮০টি উপজাতি পরিবার।\nরাঙ্গামাটিতে চারটি গির্জা খৃস্টান বানিয়েছে এক হাজার ৬৯০টি পরিবারকে। পাহাড়ি যেসব জনগোষ্ঠীর লোকসংখ্যা কম, তাদের প্রায় শতভাগ খৃস্টান হয়ে গেছে অনেক আগেই। এমন একটি উপজাতি পাংখু। যাদের পুরো জনগোষ্ঠীই খৃস্টান হয়ে গেছে; বদলে গেছে তাদের ভাষা। এমনকি তাদের অক্ষরও ইংরেজি।\nজানা যায়, এনজিওর নাম ধারণ করে খৃস্টানরা এই দুর্গম এলাকায় হাসপাতাল, বিনোদন কেন্দ্র, গির্জা ইত্যাদি গড়ে তুলেছে। বহুজাতিক কোম্পানির আর্থ-রাজনৈতিক স্বার্থে এবং অসহায়, নিঃস্ব, নিরক্ষর মানুষকে সেবা করার নামে ইউরোপীয় সংস্কৃতি ও খ্রিস্ট ধর্মে দীক্ষিত করার চেষ্টা চালাচ্ছে এ এনজিওগুলো। এদের বাজেটের ৯০ শতাংশ অর্থ খৃস্টানদের বা খৃস্টান হওয়ার সম্ভাবনাময় ব্যক্তিদের স্বার্থে ব্যয় হয়।\nবাংলাদেশের সবচেয়ে বৃহত্তর ইউনিয়ন খাগড়াছড়ি জেলার সাজেক। সীমান্তবর্তী ও দুর্গম এই উপত্যকায় খাগড়াছড়ি বা রাঙ্গামাটি শহর থেকে পৌঁছতে সময় লাগে দু’দিন। এই ইউনিয়নের ২০টি গ্রামে খেয়াং, বম, পাংখু, লুসাই উপজাতির ১০ হাজার মানুষের বাস। ২০ বছর আগেও এখানে খ্রিস্ট ধর্মের নামগন্ধ ছিল না। উপজাতিদের ভাষা, সংস্কৃতি সবই ছিল। আজ তার কিছুই নেই।\nসাজেক ইউনিয়নের আকর্ষণীয় রুইলুই পর্যটন কেন্দ্রে অবস্থিত গির্জার ধর্ম প্রচারক ময়তে লুসাইয়ের সঙ্গে কথা হয় এ বিষয়ে। তিনি ধর্মান্তর করণের বিষয়টি অস্বীকার করেন। বলেন, ‘আমরা কেবল নিজ ধর্মের অনুসারীদের বাইবেলের শিক্ষা দিয়ে থাকি।’\n‘সেভেন সিস্টা’র নামে খ্যাত মিজোরাম, নাগাল্যান্ড, হিমাচল, অরুণাচল প্রভৃতি ভারতীয় রাজ্যের বৃহত্তর জনগোষ্ঠী এখন ধর্মান্তরিত খৃস্টান। ওই সব পাহাড়ি অঞ্চল সংলগ্ন বাংলাদেশের পার্বত্য এলাকায়ও উল্লেখযোগ্য হারে খৃস্টানের সংখ্যা বৃদ্ধি পেয়েছে। সাম্প্রদায়িক উন্নয়ন পরিকল্পনার অধীনে এখানকার খৃস্টান যুবকদের উচ্চশিক্ষার জন্য যুক্তরাজ্য, যুক্তরাষ্ট্র, অস্ট্রেলিয়া, কানাডা প্রভৃতি দেশে প্রেরণ করে থাকে।\nএদিকে, এনজিওদের দেশীয় সংস্কৃতি ও আদর্শবহির্ভূত সব কর্মকাণ্ড নিষিদ্ধ করার দাবি জানিয়েছেন সচেতন নাগরিকরা। পাশাপাশি এ এনজিওদের কর্মকা- ঘনিষ্টভাবে মনিটরিং এর দাবি তুলেছেন তারা। এর আগে ২০১৫ সালের জুন মাসে নাইক্ষ্যংছড়ি উপজেলা পরিষদের হলরুমে ধর্মান্তরিত করার ঘটনায় গণশুনানিও অনুষ্ঠিত হয়। তারও আগে ২০১৪ সালের ৮ ডিসেম্বর উপজেলা প্রশাসনের আয়োজনে গণশুনানি অনুষ্ঠিত হয়।\nএছাড়াও পার্বত্য চট্টগ্রামে খৃস্টান মিশনারীদের বিরুদ্ধে ধর্মান্তরকরণের অভিযোগ এনেছে বান্দরবানের বৌদ্ধ ধর্মাবলম্বী চাক সম্প্রদায়ের নেতারা। এ বিষয়ে ২০১৪ সালের অক্টোবরে প্রধানমন্ত্রী বরাবরে একটি স্মারকলিপিও প্রদান করেন তারা।\n৩২ জন বৌদ্ধ ধর্মাবলম্বী নেতার স্বাক্ষরিত স্মারকলিপিটি রাষ্ট্রপ্রধান ছাড়াও ৬টি মন্ত্রণালয়, মানবাধিকার সংস্থা, বিজিবি-পুলিশ প্রশাসন, উপজেলা চেয়ারম্যান, ওসিসহ বিভিন্ন বৌদ্ধ সমিতি এবং ইউপি চেয়ারম্যানদের কাছে অনুলিপি পাঠানো হয়েছে। স্মারকলিপির সাথে নব্য খৃস্টান প্রচারক চাক ছেলে- মেয়েদের একটি নামের তালিকাও সংযুক্ত করা হয়।\nএ ব্যাপারে চাক সম্প্রদায়ের নেতা ছানু অং চাক, বাচাচিং চাক, নাইন্দা অং চাক, ফোছা অং চাক, অংথোয়াইচিং চাক জানান, খ্রিশ্চিয়ান মিশন চাক ছেলে মেয়েদেরকে ধর্মান্তরিত করার কারণে ভবিষ্যতে বড় ধরনের ধর্মীয় দাঙ্গা হাঙ্গামার সম্ভাবনা রয়েছে। এ বিষয়ে রাষ্ট্রীয়ভাবে আইনানুগ ব্যবস্থা গ্রহণসহ প্রশাসনিক সহায়তা পেতে সংশ্লিষ্ট মহলের প্রতি আহ্বান জানান।\nPrevious articleফেসবুকে মেয়ে সেজে কিভাবে টাকা হাতিয়ে নিচ্ছে প্রবাসীদের কাছ থেকে নিজ চোখেই দেখুন!\nNext articleমৃত্যুর জন্য তৈরি হয়ে গিয়েছিলেন এরদোগানের ৯ মন্ত্রী\nহজের কয়েকে মাস অতিবাহিত হওয়ার পর এক হাজির লাশের সন্ধান মিলেছে!\nটঙ্গিতে তিন চিল্লার সাথীদের জোড় শুরু ২ ডিসেম্বর থেকে


বর্ণাঢ্য আয়োজনে ঢাবির প্রতিষ্ঠাবার্ষিকী শুরু – Dailytimes 24\nজাতীয়, বিশ্ববিদ্যালয় ও হলগুলোর পতাকা উত্তোলন, পায়রা উড়িয়ে এবং শোভাযাত্রার মাধ্যমে শুরু হয়েছে ঢাকা বিশ্ববিদ্যালয়ের ৯৫তম প্রতিষ্ঠাবার্ষিকী। আজ ৯৫ বছর শেষে ৯৬তে পা রেখেছে দেশের শ্রেষ্ঠ এ বিদ্যাপীঠ। এ উপলক্ষে দিনব্যাপী নানা কর্মসূচি পালন করছে বিশ্ববিদ্যালয়টি।\nশুক্রবার সকাল সাড়ে ১০টায় ক্যাম্পাসের মল চত্বরে কর্মসূচির উদ্বোধন করেন উপাচার্য অধ্যাপক ড. আ আ ম স আরেফিন সিদ্দিক। পরে বিশ্ববিদ্যালয়ের ছাত্র-শিক্ষক কেন্দ্রে (টিএসসি) একটি আলোচনা সভা অনুষ্ঠিত হয়। এতে বিশ্ববিদ্যালয়ের প্রতিটি হল, অনুষদ, বিভাগের শিক্ষক-শিক্ষার্থী, কর্মকর্তা-কর্মচারী অংশ নেন।\nবিশ্ববিদ্যালয়ের ভারপ্রাপ্ত রেজিস্টার সৈয়দ রেজাউর রহমানের সঞ্চালনায় অনুষ্ঠানের উদ্বোধন করেন বিশ্ববিদ্যালয়ের উপাচার্য অধ্যাপক ড. আ আ ম স আরেফিন সিদ্দিক। এ সময় উপস্থিত ছিলেন উপ-উপাচার্য ( শিক্ষা ) অধ্যাপক ড. নাসরীন আহমাদ, উপ-উপাচার্য ( প্রশাসন) অধ্যাপক ড. আখতারুজ্জামান, কোষাধ্যক্ষ ড. কামাল উদ্দীন।\nউপাচার্য বলেন, পৃথিবীর বহু বিশ্ববিদ্যালয়ের বহু অবদান আছে। সব অবদান আমরা স্মরণ করি, অনুসরণ করি। কিন্তু ঢাকা বিশ্ববিদ্যালয়ের যে অবদান বিশ্ববিদ্যালয় হিসেবে এর সঙ্গে পৃথিবীর কোনো বিশ্ববিদ্যালয়ের তুলনা হয় না।\nজঙ্গিবাদ প্রতিরোধে মন মানসিকতার পরিবর্তন প্রয়োজন উল্লেখ করে তিনি বলেন, ধর্মের নামে মানুষকে হত্যা একবিংশ শতাব্দীর মতো সময়ে এটি কোনভাবেই কাম্য নয়। এর জন্য মানবিকতার পরিবর্তন করতে হবে।\nবতমানে বিশ্বের সবচেয়ে আলোচিত বিষয় জঙ্গিবাদ। এই জঙ্গিবাদ মানুষের মনে আতঙ্কের সৃষ্টি করেছে। ঢাকা বিশ্ববিদ্যালয় অতীতের মতো এবারও এই সমস্যা মোকাবিলায় সামনে থেকে নেতৃত্ব দিতে চায়। তাই বিশ্ববিদ্যালয় দিবসে এইবারের প্রতিপাদ্য ঠিক করা হয়েছে, ‘সন্ত্রাস-জঙ্গিবাদ প্রতিরোধ ও মানবিক চেতনা বিকাশে উচ্চশিক্ষা।’\nকর্মসূচির মধ্যে রয়েছে- সকাল ১০টা থেকে ১টা পর্যন্ত ঢাকা বিশ্ববিদ্যালয় গ্রন্থাগার আয়োজিত দুর্লভ পাণ্ডুলিপি প্রদর্শন, সকাল ১০টা থেকে বিকেল সাড়ে ৩টা পর্যন্ত কার্জন হলে বায়োমেডিকেল ফিজিক্স অ্যান্ড টেকনোলজি বিভাগের উদ্ভাবিত চিকিৎসা প্রযুক্তির যন্ত্রপাতি/গবেষণার প্রদর্শনী।\nএদিকে দিবস উপলক্ষে চারুকলা অনুষদের আয়োজনে চিত্রকলা প্রদর্শনী চলছে। এছাড়া, ঢাকা বিশ্ববিদ্যালয়ের সকল অনুষদ, বিভাগ, ইনস্টিটিউট ও হল দিনব্যাপী নিজস্ব কর্মসূচী গ্রহণ করেছে।\nঅনুমতি ছাড়াই টিএসসি ক্যান্টিন পরিচালনায় বাকৃবি ছাত্রলীগ\nশাবি কর্মকর্তা সমিতির নির্বাচনে আওয়ামীপন্থীদের জয়\nছাত্রলীগের হামলার দায় এড়াতে পারে না ঢাবি প্রশাসন


Igor Stimac may loose his job as Indian football team coach | Sangbad Pratidin\nPublished by: Subhajit Mandal | Posted: April 13, 2021 3:31 pm| Updated: April 13, 2021 3:31 pm\nদুলাল দে: চুক্তিমতো ১৫ মে ভারতীয় ফুটবল দলের (Indian Football Team) কোচের চেয়ার থেকে সরে যাওয়ার কথা ইগর স্টিমাচের। কিন্তু আন্তর্জাতিক ম্যাচের শিডিউলের দিকে তাকিয়ে আরও এক মাস, মানে জুন পর্যন্ত স্টিমাচকে রেখে দেওয়া হচ্ছে সুনীলদের দায়িত্বে। এর মধ্যে জাতীয় দল যদি পরবর্তী এশিয়ান কাপে খেলার যোগ্যতা অর্জন না করতে পারে, তাহলে জাতীয় কোচের পদ থেকে চাকরি যাবে স্টিমাচের। ফের নতুন কোচ খোঁজা হবে সুনীল, সন্দেশদের কোচিং করানোর জন্য।\nকিংস কাপে (Kings Cup) থাইল্যান্ডকে হারানো ছাড়াও বিশ্বকাপের কোয়ালিফাইং রাউন্ডে কাতারের বিরুদ্ধে ড্র করে সত্যিই সাড়া ফেলে দিয়েছিলেন ভারতীয় দলের নতুন কোচ ইগর স্টিমাচ। তারপর থেকে এখনও পর্যন্ত কোনও সাফল্যর মুখ দেখেননি এই ক্রোয়েশিয়ান কোচ। এমনকী গ্রুপের দুর্বল দুই দল আফগানিস্তান আর বাংলাদেশকেও হারাতে পারেনি স্টিমাচের (Igar Stimac) ভারত। তার উপর কিছুদিন আগে সংযুক্ত আরব আমিরশাহীর কাছে ৬ গোলে হারাটাও রীতিমতো খারাপ বিজ্ঞাপন হয়েছে ভারতীয় ফুটবলের জন্য।\n[আরও পড়ুন: AFC কাপের প্রস্তুতি সারতে চলতি মাসেই শহরে আসছেন হাবাস, তৈরি বিদেশিদের তালিকাও]\nফলে প্রশ্ন উঠে গিয়েছে, তাহলে এত খরচ আর নানা সুযোগ সুবিধা দিয়ে স্টিমাচের মতো কোচ নিয়ে আসার অর্থ কী? যে কারণে, অনেকেই চাইছিলেন মে’তে চুক্তি শেষ হয়ে গেলে স্টিমাচকে বিদায় দিয়ে দিতে। কিন্তু একই সঙ্গে প্রশ্ন উঠে যায়, তাহলে জুন মাসে কাতারে প্রাক বিশ্বকাপের যোগ্যতা অর্জন পর্বের ম্যাচে ভারতীয় দলকে কোচিং করাবেন কে? ১৫ মে’ স্টিমাচকে বিদায় দিলে কোনও কোচের পক্ষেই ১৫ দিনের মধ্যে দেশে এসে পুরো দলকে ট্রেনিং করিয়ে এশিয়ান কাপের জন্য যোগ্যতা অর্জন করানো সম্ভব হবে না। প্রথম লেগে হেরে গেলেও, এই পর্বে যদি আফগানিস্তান, বাংলাদেশের সঙ্গে কাতার, ওমানের সঙ্গেও ভাল ফল করতে পারে, তাহলে গ্রুপের তৃতীয় স্থান পেলেও সরাসরি এশিয়ান কাপে (Asian Cup) খেলার সুযোগ পেয়ে যাবে ভারতীয় দল।\nএই পর্বে করোনার (Coronavirus) কারণে সব ম্যাচই ২ জুন থেকে কাতারেই খেলতে হবে ভারতীয় দলকে। সেই কারণেই জুন পর্যন্ত জাতীয় দলের কোচ হিসেবে চুক্তি বাড়ানো হচ্ছে ইগর স্টিমাচের। এরপরেও যদি যাবতীয় বাঁধা বিপত্তি কাটিয়ে ভারতীয় দলকে এশিয়ান কাপের মূলপর্বে নিয়ে যেতে তিনি সক্ষম হন, তাহলে আরও এক মরশুমের জন্য জাতীয় দলের সঙ্গে চুক্তি বাড়ানো হবে ইগর স্টিমাচের। আর যদি তা সম্ভব না হয়, তাহলে জুলাই থেকে নতুন কোচ বসবেন ভারতীয় ফুটবলের চেয়ারে।\nআপাতত ক্রোয়েশিয়ান কোচের পরামর্শ মেনে ২ মে থেকে কলকাতায় জাতীয় শিবির শুরু হচ্ছে সুনীল ছেত্রীদের। সেখান থেকে ২৩ মে কাতার উড়ে যাবে ভারতীয় দল। বাইপাসের ধারে বায়ো বাবলের মধ্যে ফুটবলারদের নিয়ে নিবিড় অনুশীলনে ব্যস্ত থাকবেন জাতীয় কোচ। তিনিও জানেন, জাতীয় কোচের চেয়ার ধরে রাখার জন্য এটাই তাঁর সামনে শেষ সুযোগ। তবে চাকরি বাঁচানোর জন্য জুন পর্যন্ত সময় পাওয়ার ক্ষেত্রে ফুটবলারদেরও কিছুটা অবদান রয়েছে।\n[আরও পড়ুন: রোনাল্ডো-মেসিরও নেই, এমনই অনন্য রেকর্ডের মালিক হলেন এমবাপে]\nস্টিফেন কনস্ট্যানটাইনের সময়ে যেরকম সুনীল, গুরপ্রীত, সন্দেশের মতো ফুটবলাররা একযোগে বিদ্রোহ করে দিয়েছিলেন। স্টিমাচের ক্ষেত্রে আপাতত সেরকম কোনও খবর নেই। বরং ফেডারেশন কর্তারা বেসরকারি ভাবে বেশ কিছু জাতীয় দলের ফুটবলারদের সঙ্গে কথা বলে জেনেছেন, প্রত্যেকেই স্টিমাচের কোচিংয়ে খুশি। তারপরেও ৬ গোল কি ভাবে খেতে হল, তার কোনও জবাব দিতে পারছেন না ফুটবলাররা। ফেডারেশন তাই জুন পর্যন্ত স্টিমাচকে সময় দেবে ঠিক করেছে।\nচুক্তিমতো ১৫ মে ভারতীয় ফুটবল দলের কোচের চেয়ার থেকে সরে যাওয়ার কথা ইগর স্টিমাচের।\nআন্তর্জাতিক ম্যাচের শিডিউলের দিকে তাকিয়ে আরও এক মাস, মানে জুন পর্যন্ত স্টিমাচকে রেখে দেওয়া হচ্ছে সুনীলদের দায়িত্বে।\nজাতীয় দল যদি পরবর্তী এশিয়ান কাপে খেলার যোগ্যতা অর্জন না করতে পারে, তাহলে জাতীয় কোচের পদ থেকে চাকরি যাবে স্টিমাচের।


মে 3, 2019 বাইনারি বিকল্প ফরেক্স কী লেখক নাজমুল আকন্দ 11122 দর্শকরা\nসম্প্রতি অ্যাপল-স্যাশিংয়ের মাধ্যমে, আপনি কল্পনা করতে পারেন যে অ্যাপল আইফোন ব্যবহারকারীদের তাদের স্মার্টফোনের সাথে রোমাঞ্চকর তুলনায় কম। তাই নয়, একটি কিভাবে ফরেক্স ট্রেডিং দক্ষতা উন্নত করবেন নতুন জরিপ অনুযায়ী।\nপেছন থেকে কেউ যদি আপনার চুল টেনে ধরে তাহলে সাথে সাথেই হামলাকারীর হাত খপ করে ধরে ফেলতে হবে। কিছুতেই এখানে বেশি সময় নষ্ট করা চলবে না৷ –তুই কিন্তু আমায় একজন নতুন নারীকে পাইয়ে দিলি।\nসমস্যা হচ্ছে বিক্রেতাদের পণ্য বিদেশে কোনও "বাড়ির" নেই, তাই প্রতিটি অর্ডারকে বাড়ি থেকে কিভাবে ফরেক্স ট্রেডিং দক্ষতা উন্নত করবেন আলাদাভাবে বিক্রী করতে হবে। বিদেশী গুদামটি হ'ল সমস্যার সমাধান করার চাবিকাঠি, যদি এটি পণ্যদ্রব্যের উপর করা হয় তবে বিক্রেতাদের ভাল কাজ করতে পারে দৈনিক বিক্রয় পরিস্থিতি বা স্টক প্ল্যান অনুযায়ী আধঘণ্টা, পণ্যটির অগ্রাধিকার বা সামুদ্রিক বৈদেশিক মুদ্রার গুদামে বা বিদেশে বহনযোগ্য গুদামের গুদামে স্থানান্তরের অভাবের কারণে উৎপাদন সমাপ্তির এক মাস পর। নেটওয়ার্ক খুব লাভজনক এবং প্রত্যাশিত আয়ের নিবন্ধ লিখতে হয়। এক্সচেঞ্জ বিষয়বস্তু আপনি সম্ভাবনা আপনার নিজের নিবন্ধ বিক্রি বা গ্রাহকদের খুঁজে বের করতে হবে। মোট, এই প্রকল্প কাজ এ ধরনের সাথে মোকাবিলা করতে পারেন।\nআমরা আপনাকে প্রতিস্থাপন বিনামূল্যে জন্য পাঠাতে হবে:\nআমরা পৃথিবীতে বাস করি, আমরা সমানভাবে সবকিছু ভাগ করি, কেউই বিক্ষুব্ধ হয় না, সবাই সম্মানিত হয়। আমি ধুয়ে ধুয়ে ফেলি, আমি সৎদের উপর বিশ্বাস করি; আমি বোকা শ্রম এবং আমার পত্নী এর ধ্বংসাত্মক আত্মা ধুয়ে ফেলি। আমেন, আমেন, আমেন।\nএক্সচেঞ্জের ক্লায়েন্টদের সংখ্যা যোগ করার জন্য, ক্লায়েন্টের সমস্ত ডেটা নির্দিষ্ট করে নিবন্ধন ফর্মটি পূরণ করা প্রয়োজন। এটি উল্লেখযোগ্য যে ব্যবহারকারীর কাছ থেকে অনেকগুলি একই ধরনের সাইটগুলির তুলনায় তার মোবাইল নম্বরের সংখ্যা নির্দিষ্ট করার প্রয়োজন নেই। চিত্র 1 টিপফিল্ড 5000 এসআরআই রিসিভার রিমোট কন্ট্রোল রিসিভার চালু করার জন্য সার্কিট দেখায়। সার্কিট একটি অবিচ্ছেদ্য TSOP4838 ফোটোডিটেকটর এবং বিভিন্ন অংশ গঠিত। বাস্তবিকভাবে অন্যান্য রিসিভারগুলির সমস্ত একই রকম স্কিমগুলি একই রকম তৈরি করা হয়, একমাত্র পার্থক্যটি কোনটি সংহত ফটোকেটেকটর, ফ্রিকোয়েন্সি, এবং পিনআউট ভিন্ন হতে পারে।\n২. হে ঈমানদারগণ! এই চক্রবৃদ্ধি হারে সুদ খাওয়া ত্যাগ কর এবং আল্লাহকে ভয় কর; আশা করা যায় যে, তোমরা কল্যাণ লাভ করবে। সেই আগুন হতে আত্মরক্ষা কর, যা কাফিরদের জন্য তৈরী করে রাখা হয়েছে। সব সবচেয়ে নিরাপদ, এটা অনুমান করার কঠিন নয়, হার্ড মানিব্যাগ তিনি হ্যাকার শিকারে পরিণত করতে পারবে না ইন্টারনেটের সাথে অ্যাক্সেস নেই, সেইজন্য এবং। কিন্তু চুরি এটি শারীরিক ও podobnumu পদ্ধতি পার্স অ্যাক্সেস ফিরে পর্যালোচনা তৃতীয়বার এটা হারানোর করা যাবে যদি ডিভাইস ব্যর্থ ছাড়া হতে পারে।\nফরেক্স ট্রেডিং - ফরেক্স-ট্রেডিং\nজাভা কি এবং আপনার কম্পিউটারে আপনি যে প্রোগ্রামটি লিখেছেন তা কীভাবে চালানো যায় সে সম্পর্কে আপনার ধারণা আছে, এটি পরবর্তী পদক্ষেপে যাওয়ার সময় হবে: Android প্ল্যাটফর্মের সাথে পরিচিতি। পরবর্তী পোস্টে এই সম্পর্কে। ওই আন্দোলন রাষ্ট্রভাষা বাংলার দাবিতে কিভাবে ফরেক্স ট্রেডিং দক্ষতা উন্নত করবেন ও অধিকার আদায়ে সংঘটিত। পাকিস্তানি শাসক শ্রেণির অনমনীয় মনোভাব, উর্দুকে তারা একমাত্র রাষ্ট্রভাষা করবেই। মোহাম্মদ আলী জিন্নাহ থেকে প্রধানমন্ত্রী লিয়াকত আলী খান এবং গজনফর-নিশতার-খালিকুজ্জামান প্রমুখ শীর্ষ পাকিস্তানি নেতার এ বিষয়ে লৌহকঠিন মনোভাব। তাদের প্রতি অন্ধ সমর্থন জুগিয়ে চলেছে মুসলিম লীগ দলের বাঙালি নেতারা। কারণ বাংলার টানে বিপরীত পথে হাঁটলে পদ ও প্রাপ্তি দুই-ই হারানোর ভয়। তাই তারা কেন হাঁটবে ব্যক্তিস্বার্থ, দলীয় স্বার্থ ও শ্রেণিস্বার্থের বিরুদ্ধে?\nআমি নেট একটি আকর্ষণীয় ভিডিও পাওয়া যায় নি, "কিভাবে ট্রেড সংযুক্তি ছাড়া ফরেক্স ।" এটি সক্রিয় আউট, আপনি, ট্রেডিং বৈদেশিক মুদ্রার শুরু করতে পারেন যখন একটি পয়সা বিনিয়োগ ছাড়া বাস্তব টাকা রোজগার। পুরো কৌতুক এক ফোরাম, যা আপনি বাণিজ্য টাকা দেয় হয়। বটম লাইন যে আমরা একটি ফোরাম, যেখানে আমাদের বার্তা (যেমন, পোস্ট) ধরে, আমরা অর্থ ফরেক্স ট্রেড করার ব্যবহার করা যেতে পারে নিরূপণ করবে রেজিস্টার করুন। আপনার পছন্দের অ্যান্ড্রয়েডচালিত স্মার্টফোনটির জন্য বিকল্প কোনো অপারেটিং সিস্টেমের (ওএস) কথা ভাবতে পারেন? হয়তো হ্যাঁ কিংবা না। তবে গুগল অ্যান্ড্রয়েড ও ক্রোমের কিভাবে ফরেক্স ট্রেডিং দক্ষতা উন্নত করবেন বিকল্প ওএস উন্নয়নে কাজ করছে। ‘ফুচসিয়া’ নামে নতুন এ অপারেটিং সিস্টেম অ্যান্ড্রয়েড ও ক্রোমের বিকল্প হিসেবে বিভিন্ন ধরনের ডিভাইসে ব্যবহার হবে। খবর ইয়াহু টেক।\nErmoleva, রাশিয়ান মাইক্রোবায়োলজিস্ট। প্রথম গার্হস্থ্য নমুনা পেয়েছেন এন্টিবায়োটিকস-পেনসিলিন, স্ট্রেপ্টোমাইকিন ইত্যাদি। ইন্টারফেরন। ৫) বাল্যস্মৃতি বা ছোটকালের কোন স্মরণীয় ঘটনা বা দুর্ঘটনা\nঅনলাইন পরামর্শদাতা। এই দিকের উপাদান এবং মডিউলগুলি ব্যবহার করে প্রচারকারীদের কার্যকলাপ সম্পর্কিত কোনও প্রশ্নের ব্যাপক উত্তর সহ দর্শকদের সরবরাহ করা সম্ভব হয়। অনলাইন বিক্রয়গুলিতে নিযুক্ত ওয়েবসাইটগুলির জন্য, উদাহরণস্বরূপ: মিনস্কের একটি অনলাইন ফিড স্টোর, এটি একটি খুব গুরুত্বপূর্ণ বিষয়। সব সময়সুচী প্রাচ্য দিবালোক সময়ের (ডে লাইট সেভিংস অনুসরণ করে) ওপর ভিত্তি কিভাবে ফরেক্স ট্রেডিং দক্ষতা উন্নত করবেন করে করা হয়।


দ্বিতীয় বিয়ে করে বিড়ম্বনায় নিলয়, যা বললেন তাহসান\nআগস্ট ১৫, ২০২১ ৭:২৩ পূর্বাহ্ণ\nসম্প্রতি দ্বিতীয় বিয়ের খবর জানিয়েছেন অভিনেতা ও মডেল নিলয় আলমগীর। পাত্রীর নাম তাসনুভা তাবাসসুম হৃদি। তিনি ঢাকার গার্হস্থ্য অর্থনীতি কলেজের প্রথম বর্ষের শিক্ষার্থী। বিয়ে গত ৭ জুলাই করলেও গত বুধবার প্রায় একমাস পর এ খবর জানান নিলয়। তবে এ খবর সামনে আসতেই সোশ্যাল মিডিয়ায় বিড়ম্বনার শিকার হচ্ছেন তিনি।\nজানা গেছে, নতুন বউকে নিয়ে বিয়ের ছবি পোস্ট করায় নিলয়কে কদর্য ভাষায় আক্রমণ করা হয়। নেটিজেনদের এমন আচরণে হতাশ হয়েছেন এই মডেল ও অভিনেতা।নিজের ভেরিফায়েড ফেসবুক পেইজে এমনটা তিনি নিজেই জানিয়েছেন। নিলয়ের এমন পরিস্থিতিতে তার পাশে দাঁড়িয়েছেন জনপ্রিয় কণ্ঠশিল্পী ও অভিনেতা তাহসান।\nনিলয়ের সেই স্ট্যাটাস শেয়ার করে তাহসান ফেসবুক লিখেছেন, প্রতিদিন কাউকে না কাউকে হেয়-প্রতিপন্ন করার তাগিদটা কি খুব জরুরি? এটা কি খ্যাতির বিড়ম্বনা নাকি একটা সামাজিক ব্যাধি? আমার হৃদয় নিলয় তোমার সাথে আছে। হ্যাশট্যাগ যশোভিশাপ।\nএর আগে নিলয় এক ফেসবুক স্ট্যটাসে জানান, কী যে একটা সমস্যায় আছি। বিয়ে করেছি দ্বিতীয় বিয়ে। হালাল সম্পর্ক, বৈধ সম্পর্ক। চুরি, ডাকাতি, খুন, ধর্ষণ তো আর করিনি। নতুন বউয়ের সাথে হাসিখুশি ছবি দিলে কমেন্ট করছে- এত নির্লজ্জ কেন আপনি, দ্বিতীয় বিয়ে করেছেন আবার বউয়ের সাথে ছবি দেন। একা ছবি দিলাম, তাতেও সমস্যা; বিয়ের পর একা ছবি কেন। আমার বিড়ালের সাথে ছবি দিলাম সেটাও সমস্যা।\nনিলয় আরও লেখেন, বিয়ে উপলক্ষে স্ত্রী হৃদির সঙ্গে প্রায় এক হাজার ছবি তুলেছেন। কিন্তু সেগুলো আপলোড করতে পারছেন না নেটিজেনদের গালির ভয়ে।\nউল্লেখ্য, ২০১৬ সালের জানুয়ারিতে প্রথম বিয়ে করেন নিলয়। প্রেম করে তিনি বিয়ে করেছিলেন মডেল ও অভিনেত্রী আনিকা কবির শখকে। সেই বিয়ে টেকেনি। আলোচনার মাধ্যমে দুই তারকা বিচ্ছেদের সিদ্ধান্ত নেন।\nশুভ জন্মদিন অভিনেতা মাসুম আজিজ\nশুভ জন্মদিন অভিনেতা সাজু খাদেম\nশুভ জন্মদিন চিত্রনায়িকা পলি\nঢাকা জেলা পুলিশের উদ্যোগে ”অভিশপ্ত আগস্ট” নাটকের মঞ্চায়ন


জুলাই 5, 2018 ফরেক্স মার্কেট লেখক সিনহা আহমদ 11211 দর্শকরা\nএই, আমরা পরে শিখেছি, বলা ট্রেড বিরতি মাত্রা হয় "সুইং চিন্তা।"\nলেনদেনের পরিমাণের বিষয়টিও অনেক গুরুত্বপূর্ণ। অল্প বিনিয়োগের তুলনায় অধিক বিনিয়োগ করলে তুলনামূলকভাবে অনেক বেশি লাভবান হওয়া যায়। অনুরোধের ট্রেড বিরতি মাত্রা একটি নির্দিষ্ট অঞ্চলে জনপ্রিয়তা একটি ধারণা পেতে একটি সুযোগ - দরকারী এক Google Trends এর বৈশিষ্ট্যগুলিও উপস্থিত রয়েছে। জি.টি. দেশ, অঞ্চল ও শহর জন্য Google অনুসন্ধান জনপ্রিয়তা পাওয়া যেতে পারে। ব্লক "আঞ্চলিক স্বার্থ" বক্ররেখা অধীনে "বিশ্লেষণ" পৃষ্ঠাতে হল "জনপ্রিয়তার ডাইনামিক্স।"\nম্যাট্রিক্সের কার্যকর পিক্সেলের সংখ্যা - ২0.3 মিলিয়ন, ছবির সর্বোচ্চ রেজোলিউশন 5472 × 3648।3ইঞ্চি সুইভেল এলসিডি পর্দা। ম্যানুয়াল ফোকাস উপস্থিতি এবং মুখ ফোকাস। অন্তর্নির্মিত ফ্ল্যাশ, লাল-চোখের হ্রাস, এবং একটি বহিরাগত ফ্ল্যাশ সংযোগ করার জন্য একটি মাউন্ট আছে। রেকর্ড ভিডিও সর্বোচ্চ রেজোলিউশন 1920 × 1080 প্রতি সেকেন্ডে ট্রেড বিরতি মাত্রা 60 ফ্রেম একটি ফ্রিকোয়েন্সি সঙ্গে। ইন্টারফেস: ইউএসবি 2.0, এইচডিএমআই এবং ওয়াই ফাই। নিজস্ব ধরনের ব্যাটারি, যার ক্ষমতা আপনাকে 360 টি ফটো নিতে দেয়। এদিন চীন বলেছে, শুল্ক আরোপের নামে যুক্তরাষ্ট্র ‘বাণিজ্য সন্ত্রাস’ চালাচ্ছে যুক্তরাষ্ট্র।\nক্লাস গঠন করা যা তথ্য সংরক্ষণ করা যেতে পারে। সবাই হ্যালো! আপনার সাথে, Denis Kuderin আর্থিক বিষয়গুলির উপর পত্রিকা "HitberBober" একটি বিশেষজ্ঞ।\n"তথ্য খুব স্পষ্ট," Waldman বলেছেন। "তারা দেখায় যে, 10 বছরের বেশি সময় ধরে, S & P 500 সূচক তহবিল অন্যান্য সমস্ত ধরণের মিউচুয়াল ফান্ডগুলিকে অতিক্রম করে।" ‘আমার দেশ’র ভারপ্রাপ্ত সম্পাদক মাহমুদুর রহমান বলেছেন, বাংলাদেশের গণমাধ্যমের সম্পাদকরা তাকে সম্পাদক হিসেবে মানতে চান না, কিন্তু পেশাদার সম্পাদকদের অনেকের ‘লেখাপড়ার সনদ খুঁজে পাওয়া যাবে না’।\nডাবল নীচে বিপরীত - ফরেক্স ট্রেড করতে শিখুন ওপেন ফর ডেমো অ্যাকাউন্ট\nঅতএব, যদি আপনি ব্যাপকভাবে মনে করেন - ল্যান্ডিং পৃষ্ঠাগুলির মাধ্যমে পণ্যগুলি বিক্রয় করা আপনার পক্ষে সেরা। “বীমা তাদের ঝুঁকি আবরণ যে প্রিমিয়াম নির্ধারণ করার জন্য একটি অ অনধিকারমূলক উপায় প্রয়োজন. ঝুঁকি পরিচালকদের তাদের সাইবার ঝুঁকি এক্সপোজার বুঝতে, এবং সি স্যুট জন্য সাইবার ঝুঁকি সংখ্যায় প্রয়োজন, “কার্ল Banzhof, iscan অনলাইন প্রধান নির্বাহী কর্মকর্তা. “এখন পর্যন্ত, দ্রুত এবং রিয়েল টাইম তথ্য ট্রেড বিরতি মাত্রা উপর ভিত্তি করে এই কাজ করার জন্য একটি উপায় আছে না. iscan সাইবার বীমা বুদ্ধিমত্তা সাইবার ঝুঁকি উপর একটি ডলার মূল্য নির্বাণ দ্বারা বীমা প্রক্রিয়া সহজসাধ্য. “\nউৎপাদন প্রযুক্তি: বেগুন, টমেটো, শিম, আলু লালশাক, কপি, মূলা, ট্রেড বিরতি মাত্রা ঢেঁড়শ, পাতাজাতীয় সবজি, কুমড়া জাতীয় সবজি। ডিএনএ -57501 [নেটস্টলার] ভিন্ন ফোল্ডারে এক্স 64 ব্রাউজার ইনস্টল করুন\n4.6। অর্থনৈতিক ন্যায়পরায়ণতা . 18 পিজি। যখন প্রথম তথ্য ব্যবসায়ীদের প্রতারণা, প্রত্যাহারের সমস্যা, বিশ্বাসের অ্যাকাউন্টগুলি এবং অন্যান্য জালিয়াতি সম্পর্কিত সমস্যাগুলি প্রদর্শিত হয় তখন ব্রোকারকে অবিলম্বে রেটিং থেকে সরিয়ে দেওয়া হয় এবং ব্যবসায়ীরা যে বার্তাগুলি ফেরত পাঠানো হয়েছে তার পরেই এটি পুনঃস্থাপন করা হয় এবং গ্রাহকদের কাছ থেকে কোনও অভিযোগ আসে না।


নিউজিল্যাল্ডে একুশ উদযাপন\nমো. সাইফ আই. খান ডানেডিন, নিউজিল্যাণ্ড থেকে ২২ ফেব্রুয়ারি ২০১৮, ২৩:৪২ | অনলাইন সংস্করণ\nনিউজিল্যাল্ডের ডানেডিনে অমর একুশে ও আন্তর্জাতিক মাতৃভাষা দিবস উদযাপন করেছে প্রবাসী বাংলাদেশি শিক্ষার্থীরা। ওটাগো বিশ্ববিদ্যালয়ের বাংলাদেশি শিক্ষার্থীদের সংগঠন বাংলাদেশি স্টুডেন্টস এসোসিয়েশন (বিডিএসএ) ২১ ফেব্রুয়ারির দিন বিশেষ অনুষ্ঠানের আয়োজন করে।\nবিশ্ববিদ্যালয়ের ওউসা ক্লাবস অ্যান্ড সোসাইটি সেন্টারের ই-ভিশন লাউঞ্জ (মিলনায়তন কেন্দ্র)-এ বিশেষ কর্মসূচি পালন করে। কর্মসূচির মধ্যে ছিল ভাষা আন্দোলন বিষয়ক চিত্র প্রদর্শনী এবং ‘বাংলা ভাষায় উচ্চশিক্ষার সম্ভাবনা এবং আন্তরায়’ শীর্ষক এক মুক্ত আলোচনার মাধ্যমে এই উদযাপন সম্পন্ন হয়। এছাড়াও বিডিএসএ-এর পক্ষে থেকে লিফলেট প্রকাশ করা হয়।\nবিডিএসএ-এর সভাপতি জনাব ইমরান খানের সভাপতিত্বে আয়োজিত অনুষ্ঠানে স্বাগত বক্তব্য রাখেন সংগঠনের সাধারণ সম্পাদক সুপ্তা দাস। সংগঠনের কোষাধ্যক্ষ মো. তাজুল ইসলামের সঞ্চালনায় অনুষ্ঠানে ভাষা দিবসের ভাবনা বিনিময় করেন প্রবাসী বাংলাদেশী শিক্ষার্থীরা।


হোম ব্যাংকিং সিস্টেম জেনারেল ব্যাংকিং MICR চেক কী? MICR চেকের সুবিধা ও অসুবিধা সমূহ\nব্যাংক ক্লিয়ারিং-এর জন্য MICR (এমআইসিআর) চেককে নিরাপদ এবং সময় সাশ্রয়ী মনে করা হয়। MICR (এমআইসিআর) চেকের ব্যবহার ব্যাংকের কার্যক্রমকে গতিশীল করে। মূলত এ চেক ব্যাংকের আধুনিকীকরণ প্রক্রিয়ার একটি অংশ।\nMICR (এমআইসিআর) চেক\nMICR (এমআইসিআর) হলো Magnetic Ink Character Recognition। “MICR” শব্দটিকে কখনো কখনো “micker” বলা হয়। MICR (এমআইসিআর) চেক ব্যাংক লেনদেনের জন্য নিরাপদ এবং সময় সাশ্রয়ী। MICR চেকের ব্যবহার ব্যাংকের কার্যক্রমে গতিশীলতা নিয়ে আসে। মূলত MICR চেক ব্যাংক আধুনিকীকরণ প্রক্রিয়ার অন্যতম একটি অংশ।\n• MICR (এমআইসিআর) চেক ১৯৫০ এর দশকের মাঝামাঝি যুক্তরাষ্ট্রে সর্ব প্রথম উদ্ভব হয়। ১৯৫৯ সালের শেষের দিকে প্রথম MICR (এমআইসিআর) চেকের ব্যবহার শুরু হয়। বাংলাদেশে এর প্রচলন শুরু হয় ২০১০ সালের ১ নভেম্বর থেকে। MICR (এমআইসিআর) চেকের প্রচলন বাংলাদেশের ব্যাংকিং ইতিহাসে বিশেষ করে ব্যাংক ক্লিয়ারিং এর ক্ষেত্রে নতুন যুগের সূচনা করেছে।\n• MICR (এমআইসিআর) একটি প্রযুক্তি যার মাধ্যমে চেকের বৈধতা যাচাই করা যায়। MICR (এমআইসিআর) চেকে চুম্বকীয় কালি (Magnetic Ink) ব্যবহার করা হয়। এ চেক স্ক্যান করার সময় এর চুম্বকীয় ডিজিট কম্পিউটার নির্দিষ্ট সফটওয়্যারের মাধ্যমে পড়ে নেয় এবং ব্যবহারের জন্য সংরক্ষণ করে।\nWikipedia-তে বলা হয়েছে-\nঅর্থাৎ MICR চেক এবং অন্যান্য নথি প্রক্রিয়াকরণ এবং ক্লিয়ারিং এর জন্য ব্যাংকিং ইন্ডাস্ট্রি কর্তৃক ব্যবহৃত একটি অক্ষর-স্বীকৃতি প্রযুক্তি।\n• MICR (এমআইসিআর) এনকোডিং কে সাধারণত MICR (এমআইসিআর) লাইন বলা হয়। চেকের নীচে সাধারণত ডকুমেন্ট-টাইপ ইঙ্গিতকারী, ব্যাংক কোড, ব্যাংক একাউন্ট নম্বর, চেক নম্বর এবং একটি নিয়ন্ত্রণ সূচক বহন করে। প্রযুক্তিটি MICR পাঠকদেরকে তথ্য সংগ্রহ ডিভাইসে সরাসরি স্ক্যান করতে এবং তথ্য পড়তে দেয়। MICR (এমআইসিআর) এর ফন্ট E-13B ISO 1004 ১৯৯৫ সালে আন্তর্জাতিক মান হিসাবে গৃহীত হয়েছে। তবে কোন কোন দেশে CMC-7 ফন্ট ব্যাপকভাবে ব্যবহৃত হয়। এই ফন্টগুলো সাধারণত চেক জালিয়াতি সনাক্ত করতে সাহায্য করে।\n◾ চেক কি? চেকের বৈশিষ্ট্য সমুহ\n• কেউ যদি MICR (এমআইসিআর) চেকের ফটোকপি করে ব্যাংকে ক্লিয়ারিং-এর জন্য জমা দেয় তবে উক্ত চেক সহজেই জাল হিসেবে চিহ্নিত করা যায়। ফটোকপি করা জাল চেকে চুম্বকীয় কালি (Magnetic Ink) থাকতে পারে না। এ চেকে ব্যবহৃত সংখ্যাভিত্তিক কোড মানুষ সহজেই পড়তে ও বুঝতে পারে। এ চেকের নিচের দিকে ৪ টি অংশে চুম্বকীয় কালি ডিজিট থাকে। এ চেকে ডিজিটের পাশাপাশি কিছু চিহ্ন ব্যবহার করা হয়।\n– প্রথম অংশে থাকে চেক নম্বর যা ৭ ডিজিটের হয়ে থাকে।\n– দ্বিতীয় অংশে থাকে রাউটিং নং যা ৯ ডিজিটের হয়ে থাকে।\n– তৃতীয় অংশে থাকে হিসাব নম্বর যা ১৩ ডিজিটের হয়ে থাকে।\n– চতুর্থ অংশে থাকে ট্রানজ্যাকশন কোড যা ২ ডিজিটের হয়ে থাকে।\n– একটি MICR (এমআইসিআর) চেকে মোট ডিজিটের সংখ্যা (৭+৯+১৩+২)=৩১ টি।\n• রাউটিং নম্বরে ব্যবহৃত হয় ৯ টি ডিজিট। যার প্রথম ৩ টি ডিজিট উক্ত ব্যাংকের, দ্বিতীয় ২ টি ডিজিট জেলার এবং শেষের ৪ টি ডিজিট উক্ত শাখার পরিচয় তুলে ধরে। চেক স্ক্যান করার সময় ৩১ টি ডিজিটের কোন একটি ডিজিট ভুল বা মিসিং হলে উক্ত চেক পাশ হবে না। রাউটিং নং-এ ব্যবহৃত হয় ৯ টি ডিজিটের কোন একটি ডিজিট ভুল হলে চেক সঠিক শাখায় না যেয়ে অন্য শাখায় চলে যেতে পারে। আবার অন্য ব্যাংকেও চলে যেতে পারে। তাই প্রতিটি পর্যায়ে সাবধানতা অবলম্বনের প্রয়োজন রয়েছে।\n• উদাহরণ স্বরূপ, যদি আপনার ইসলামী ব্যাংক বাংলাদেশ লিমিটেড এ একটি অ্যাকাউন্ট থাকে তবে তার নয় সংখ্যার MICR (এমআইসিআর) কোড হবে 125101792 যেখানে-\n– প্রথম তিনটি সংখ্যা 125, ব্যাংক (IBBL) কোড;\n– পরবর্তী দুইটি সংখ্যা 10, জেলার (বগুড়া) কোড; এবং\n– শেষ চারটি সংখ্যা 1792, ব্যাংক শাখা (মহাস্থানগড়) কোড।\nMICR (এমআইসিআর) চেক এর বৈশিষ্ট্য সমূহ\nMICR (এমআইসিআর) চেকে নিম্নলিখিত Feature বা বৈশিষ্ট্য সমূহ থাকে-\n* একোয়া নিরাপত্তা কালি- পানি ভিত্তিক নিরাপত্তা কালি যা জলছাপ হিসেবে ব্যবহৃত হয়। যা শুধুমাত্র অনুমোদিত চেক প্রিন্টার্স এ পাওয়া যায়।\n* দ্রাবক নিরাপত্তা কালি- দ্রাবক ভিত্তিক নিরাপত্তা কালি যা রং পরিবর্তন করার জন্য ব্যবহার করা হয়, যার মধ্যে আয়রন অক্সাইডের কণা মেশানো থাকে।\n* অদৃশ্য অতিবেগুনী জটিল প্যাটার্ন- এমন প্যাটার্ন যা শুধুমাত্র অতিবেগুনী আলোর অধীনে দেখা যাবে।\n* স্ট্যান্ডার্ড নিরাপত্তা ব্যাকগ্রাউন্ড নকশা- স্ট্যান্ডার্ড ডিজাইন জটিল হতে হবে। কিন্তু গ্রাহকদের ব্যক্তিগত লোগোর সাথে নয়।\n* MICR (এমআইসিআর) ব্যান্ড- MICR (এমআইসিআর) কোড লাইন চৌম্বক কালি হতে হবে।\n* মাইক্রো টেক্সট প্রিন্টিং- খালি চোখে লাইনগুলো সহজে বোধগম্য নয়। কিন্তু টেক্সট ম্যাগ্নিফিকেশন এর অধীনে ভাল ভাবে দেখা যায়।\n* অকার্যকর প্যান্টোগ্রাফ- লুকানো/ এম্বেডকৃত “VOID” বৈশিষ্ট্য সহ প্যানটোগ্রাফ চেকগুলোতে অন্তর্ভুক্ত করা হয়। যা একটি চেক এর রঙিন ফটোকপি বা স্ক্যান করা রঙের চিত্রের বিরুদ্ধে প্রতিবন্ধক হিসেবে কাজ করে।\n* হলোগ্রাম- যা অপসারণ বা ফটোকপি করা অসম্ভব এবং যা করলেও অনেক খরচ হবে।\n* বিভক্ত নমনীয় প্রিন্টিং- প্রিন্টিং প্রক্রিয়াটি এমন হবে যেখানে রংগুলো একে অপরের থেকে বিবর্ণ হবে।\n* থেরোমোক্রোমিক কালি- তাপ দিলে রং পরিবর্তন হবে।\n* নিজস্ব নিরাপত্তা পটভূমি নকশা- গ্রাহকের লোগো এবং কোম্পানির নাম ব্যবহার করে জটিল নকশা থাকবে।\nএছাড়াও MICR (এমআইসিআর) চেকে নিম্নলিখিত Feature বা বৈশিষ্ট্য সমূহ থাকতে হবে-\n– Cheque নম্বর এবং তারিখ এরিয়া থাকবে।\n– পেয়ি এবং এমাউন্ট এরিয়া থাকবে।\n– হিসাব শিরোনাম এরিয়া থাকবে।\n– স্বাক্ষর এরিয়া থাকবে।\n– MICR এরিয়া (MICR Line Code) থাকবে।\nযে কাগজটিতে MICR চেক মুদ্রিত হবে সেটি অবশ্যই CBS1 (Clearing Bank Specification 1 Or Clearing Bank standard 1) হতে হবে।\nনিম্নে MICR (এমআইসিআর) চেকের আকার ও সাইজ কি রকম হবে তা তুলে ধরা হলো-\n– স্ট্যান্ডার্ড আকার: ৭.৫” X ৩.৫”\n– ওজন: ৯৫.০ গ্রাম/ এম২ (± ৫%)\n– ঘনত্ব: মিনিমাম ১০৫ মাইক্রো মিটার, সর্বোচ্চ ১৩০ মাইক্রো মিটার।\nMICR (এমআইসিআর) চেক এর সুবিধা ও অসুবিধা সমূহ\nMICR (এমআইসিআর) একটি প্রযুক্তি যার মাধ্যমে চেকের বৈধতা সুবিধা যাচাই করা যায়। MICR (এমআইসিআর) চেকে চুম্বকীয় কালি (Magnetic Ink) ব্যবহার করা হয়। এ চেক স্ক্যান করার সময় এর চুম্বকীয় ডিজিট কম্পিউটার নির্দিষ্ট সফটওয়্যারের মাধ্যমে পড়ে নেয় এবং ব্যবহারের জন্য সংরক্ষণ করে। কেউ যদি MICR (এমআইসিআর) চেকের ফটোকপি করে ব্যাংকে ক্লিয়ারিং-এর জন্য জমা দেয় তবে উক্ত চেক সহজেই জাল হিসেবে চিহ্নিত করা যায়।\nMICR (এমআইসিআর) চেক এর সুবিধা সমূহ\nMICR (এমআইসিআর) চেক এনকোডেড চেক বইয়ের কিছু গুরুত্বপূর্ণ সুবিধা রয়েছে। যা নিম্নে তুলে ধরা হলো-\n– মানুষ সহজেই চৌম্বক কালির অক্ষরগুলো দ্বারা ছাপানো চেক পড়তে পারে।\n– এই Cheque দ্রুত প্রক্রিয়াকরণ হয় এবং চেক ক্লিয়ারিং সময় হ্রাস করে।\n– চেক প্রতারণামূলক কার্যক্রম হ্রাস করে।\n– প্রাক প্রিন্ট চেক স্টক সরিয়ে ফেলা (Non-MICR Cheque)।\n– অন-ডিমান্ড চেক মুদ্রণ একটি নিরাপদ এবং নির্ভরযোগ্য পদ্ধতি।\n– চেক রিজেকশন হ্রাস করন।\n– উন্নত গ্রাহক সেবা।\nMICR (এমআইসিআর) চেক এর অসুবিধা সমূহ\nMICR (এমআইসিআর) চেক এর সুবিধার পাশাপাশি কিছু অসুবিধাও রয়েছে। যা নিম্নে তুলে ধরা হলো-\n– এই চেকের প্রধান অসুবিধা হচ্ছে ব্যাংক প্রক্রিয়াকরণের জন্য শুধুমাত্র ১০ টি সংখ্যা এবং ৪ টি বিশেষ অক্ষর ব্যবহার করা হয়।\n– এই চেকে কোন বর্ণানুক্রমিক অক্ষর থাকেনা।\n– কেবলমাত্র নির্দিষ্ট কিছু অক্ষর পড়া যায়।\n– এটি ডাটা এন্ট্রির একটি ব্যয়বহুল পদ্ধতি।\nপূর্ববর্তী লেখাব্যাংকার্স ভাইভা ট্রায়ালঃ পর্ব-২৩ হস্তান্তরযোগ্য দলিল ১\nপরবর্তী লেখাব্যাংকার্স ভাইভা ট্রায়ালঃ পর্ব-২৪ ইসলামী অর্থনীতি ও ব্যাংকিং\nMd. Ashiqur Rahman April 12, 2018 At 11:23 AM\nকোন কিছু সিলেক্ট করা যায় না কেন? ওয়ার্ডে প্রিন্ট দিতে গেলে..আশিক\nব্যাংকিং নিউজ April 12, 2018 At 11:55 AM\nমোশারফ হোসেন - April 12, 2019 0\nবাণিজ্যিক ব্যাংকের ব্যয়ের খাতসমূহ


ইনজুরি ও পরিচর্যাহীনতার অভিশাপ – খেলা ৭১\nবয়স মাত্র ১৬ অথচ বলে সে কী গতি! অভিষেক ম্যাচেই কলম্বোর পি সারা ওভালের মরা উইকেটে নতুন বলে রীতিমত গতির ঝড় তুলে বসেন এই আনকোরা পেসার। তাঁর গতির ঝলকে উইকেটে ঠিকমত থিতুই হতে পারছিলেন না লঙ্কান ব্যাটসম্যানরা। প্রথম সাফল্য পেতে তাই খুব বেশি সময়ও লাগেনি তাঁর।\nBy উদয় সিনা\t Last updated Oct 1, 2020\nবয়স ১৬, আন্তর্জাতিক ক্রিকেটে অভিষেক, টেস্ট ম্যাচ!\nএই সংকেতগুলোর ভিত্তিতে একটি অর্থপূর্ণ বাক্য তৈরি করলে বাক্যের যে ভাব দাঁড়ায় তা অনেকেরই বিশ্বাস করতে বেগ পেতে হবে। ১৬ বছর বয়সী একজন তরুণের আন্তর্জাতিক ক্রিকেটে অভিষেক তাও আবার টেস্ট ম্যাচের মধ্য দিয়ে- এটা তো অবিশ্বাস হওয়ারই কথা!\nব্যাপারটা অবিশ্বাস্য হলেও ছিল সত্যি। আর যদি বিশ্বাস হয়েই যায় তাহলে খেলোয়াড়টির সামর্থ্য নিয়ে আপনাকে আলাদা করে কিছু বলার প্রয়োজন হবে না। মাত্র ১৬ বছর বয়সে টেস্ট ক্রিকেটের মত কুলিন সংস্করণের মাধ্যমে আন্তর্জাতিক ক্রিকেটে একজন তরুণের অভিষেক তো আর এমনি এমনিই হতে পারে না!\nইনিংসের অষ্টম ওভারেই ঘন্টায় ১৪০ কি.মি গতির একটি ইনসুইঙ্গারে তিনি উপড়ে ফেলেন অভিজ্ঞ মারভান আতাপাত্তুর মিডল স্ট্যাম্প। এর কয়েকমিনিট পর একই কায়দায় শুণ্য রানে প্যাভিলিয়নে ফিরতে বাধ্য করেন শ্রীলঙ্কার আরেক নির্ভরযোগ্য ব্যাটসম্যান মাহেলা জয়াবর্ধনেকে। ঠিক এভাবেই ২০০২ সালে সবাইকে তাক লাগিয়ে আন্তর্জাতিক ক্রিকেটে নিজের যাত্রা শুরু করেন বাংলাদেশের তরুণ পেসার তালহা জুবায়ের।\n২০০২-০৪, এই সময়টাতে বাংলাদেশের খাঁটি পেসার হিসেবে মাশরাফি বিন মুর্তজার পর সবার আগে যে নামটি উচ্চারিত হতো সেটি তালহা জুবায়ের। বাংলাদেশ অনূর্ধ্ব ১৭ দলে মাশরাফির বোলিং পার্টনার ছিলেন তালহা। সেখানে নিজের বোলিং প্রতিভার স্বাক্ষর রেখেই জাতীয় দলে ঢুকার পথ মসৃণ করেন তিনি। তারপর শ্রীলঙ্কার বিপক্ষে টেস্টে অভিষেক।\nতালহা দলে সুযোগ পান অনূর্ধ্ব ১৭ দলের তাঁরই সতীর্থ মাশরাফির জায়গায়। ইনজুরির কারণে পুরো শ্রীলঙ্কা সফর থেকে ছিটকে যান মাশরাফি। তাঁর জায়গায় প্রথমবারের মত জাতীয় দলে খেলার সুযোগটা ভালোভাবেই কাজে লাগান তালহা জুবায়ের। অভিষেক সিরিজে খেলতে নেমে ২ ম্যাচে তিনি সংগ্রহ করেন ৫ উইকেট।\nটেস্ট সিরিজে ভালো করলেও শ্রীলঙ্কার বিপক্ষে ওয়ানডে সিরিজের দলে ডাক পাননি তিনি। অবশ্য ওয়ানডে অভিষেকের জন্য খুব বেশিদিন অপেক্ষা করতে হয়নি তাকে। অভিষেক টেস্ট খেলার ৪ মাস পরেই আইসিসি চ্যাম্পিয়ন্স ট্রফিতে নিউজিল্যান্ডের বিপক্ষে ওয়ানডে অভিষেক ঘটে তালহার। এখানেও ইনজুরিগ্রস্থ মাশরাফির রিপ্লেসমেন্ট হিসেবে দলে সুযোগ পান তিনি।\nওয়ানডে অভিষেকের দিন বল হাতে বলার মত কিছুই করতে পারেননি তালহা। ওই ম্যাচে উইকেটশূণ্য থাকলেও পরের ম্যাচেই তিনি স্বরূপে হাজির হন। দক্ষিণ আফ্রিকা সফরে ৩ ম্যাচের ওয়ানডে সিরিজ খেলতে গিয়ে প্রথম ম্যাচেই তিনি তাঁর ক্যারিয়ারসেরা বোলিংটি করে ফেলেন। সেই ম্যাচে তালহা একাই তুলে নেন ৪ উইকেট যেখানে তাঁর শিকার গ্রায়েম স্মিথ, বোয়েটা ডিপেনার, শন পোলক ও ল্যান্স ক্রুজনারের মত নামিদামি ব্যাটসম্যানরা। ম্যাচে তাঁর বোলিং ফিগার ১০-১-৬৫-৪! তাছাড়া সিরিজের বাকি ২ ম্যাচে ২ উইকেট নিজের ঝুলিতে তুলে নেন তিনি।\nঅভিষেকের পর থেকেই প্রতিশ্রুতিশীল বোলার হিসেবে সবার মনে দাগ কাটতে থাকেন তালহা জুবায়ের। সুন্দর অ্যাকশন, ভয়ানক গতি, বলের ওপর নিয়ন্ত্রণ এবং দুর্দান্ত সুইংয়ের কারণে তাকে বাংলাদেশের পেস আক্রমণের ভবিষ্যত কান্ডারি হিসেবে বিবেচনা করা শুরু হয় সেসময়। অনেকের মতে তিনি তখন মাশরাফির চেয়েও বেশি গতিতে বল করতে পারতেন। উইন্ডিজের কিংবদন্তী পেসার স্যার অ্যান্ডি রবার্টস পর্যন্ত তাঁর বোলিংয়ে মুগ্ধ হয়েছিলেন এবং সেটি তাঁর আন্তর্জাতিক ক্যারিয়ার শুরুর আগেই।\n২০০১ সালে বিকেএসপিতে দুই সপ্তাহের ক্যাম্প করানোর জন্য ঢাকায় পা রাখেন একসময় স্লো আর ফাস্ট বাউন্সে ২২ গজে ব্যাটসম্যানদের নাভিশ্বাস তোলা উইন্ডিজ পেসার অ্যান্ডি রবার্টস। বাংলাদেশের তরুণ পেসারদেরকে পেস বোলিংয়ের মৌলিক বিষয়গুলো সম্পর্কে ধারনা দেয়ার জন্য সুদূর অ্যান্টিগা থেকে তাকে উড়িয়ে আনে বাংলাদেশ ক্রিকেট বোর্ড (বিসিবি)। বাংলাদেশ ক্রীড়া শিক্ষা প্রতিষ্ঠানে (বিকেএসপি) তিনি যাদের নিয়ে কাজ করেন তাদের মধ্যেই ছিলেন মাশরাফি বিন মুর্তজা ও তালহা জুবায়ের। সেসময় তাঁরা দুজনই আন্তর্জাতিক ক্রিকেটে খেলা জেনুইন পেসারদের গতিতে বল করতে পারতেন।\nভয়ঙ্কর গতির সাথে বলের ওপর তাদের নিয়ন্ত্রণ দেখেই রবার্টস ঘোষণা করে দেন যে খাঁটি ফাস্ট বোলার হিসেবে মাশরাফি ও তালহার অসাধারণ ভবিষ্যত অপেক্ষা করছে। তাছাড়া বয়স বাড়ার সাথে সাথে শরীর ঠিক থাকলে তালহা একসময় ঘন্টায় ৯০ মাইল বেগে বল করবেন বলেও ইঙ্গিত দিয়েছিলেন তিনি। কিন্তু সেই শরীরই পরবর্তীতে আন্তর্জাতিক ম্যাচ খেলতে সবচেয়ে বড় বাধা হয়ে দাঁড়ায় তালহার সামনে।\nবারবার ইনজুরির কবলে পড়ায় মাত্র ৭ টেস্ট এবং ৬ ওয়ানডে খেলে থেমে যায় তাঁর ক্যারিয়ারের চাকা। এমনকি ২০০৩ বিশ্বকাপে ইনজুরির কারণে মাত্র ২ ম্যাচ খেলেই দেশে ফিরে আসতে হয় তাকে। একের পর এক ইঞ্জুরির কারণে তাঁর ফিটনেসে দেখা দেয় ঘাটতি এবং পারফরম্যান্সে পড়ে এর প্রভাব। সেজন্য ক্যারিয়ার শুরুর দিকের বলের সেই গতি ও ধার পরবর্তীতে আর ধরে রাখতে পারেননি তিনি। ফলশ্রুতিতে মাত্র ১৮ বছর বয়সেই ডুবে যায় তাঁর আন্তর্জাতিক ক্যারিয়ারের সূর্য।\n২০০৪ সালের ডিসেম্বরে চট্টগ্রামে ভারতের বিপক্ষে জাতীয় দলের হয়ে নিজের সর্বশেষ ম্যাচটি খেলেন তালহা জুবায়ের এবং সেটিই ছিল তাঁর ক্যারিয়ারের শেষ টেস্ট ম্যাচ। ওই ম্যাচে ১৯ ওভার বল করে ৯৫ রানের বিনিময়ে উইকেটশূণ্য ছিলেন তিনি। আর ওয়ানডেতে ক্যারিয়ারের শেষ ম্যাচটি খেলেন ২০০৩ বিশ্বকাপে স্বাগতিক দক্ষিণ আফ্রিকার বিপক্ষে। সেই ম্যাচেও তিনি উইকেটবিহীন ছিলেন ২ ওভার বল করে ২৪ রান খরচায়।\n১৩ ম্যাচের একটি সংক্ষিপ্ত ক্রিকেট ক্যারিয়ারে একাধিক রেকর্ড রয়েছে তালহার দখলে। ২০০২ সালে ১৬ বছর বয়সী তালহা জুবায়ের সবচেয়ে কম বয়সী ক্রিকেটার হিসেবে চ্যাম্পিয়ন্স ট্রফিতে অংশ নেয়ার রেকর্ড গড়েন। তারপর আন্তর্জাতিক ক্রিকেটে নিজের শেষ ম্যাচে এক বিরল রেকর্ডের মালিক বনে যান তিনি। ১১ নাম্বার ব্যাটসম্যান হিসেবে কোন টেস্টের তৃতীয় ইনিংসে দলের হয়ে সর্বোচ্চ রান করার সে রেকর্ড তিনি করেন ৩১ রানের একটি ইনিংস খেলার মাধ্যমে। তালহা জুবায়েরের এই রেকর্ডগুলো এখনও অক্ষুণ্ণ অবস্থায় রয়েছে।\nতালহা জুবায়েরের মত একজন সম্ভাবনাময় ক্রিকেটারের অপমৃত্যুর পেছনে দায়ী তখনকার ক্রিকেট বোর্ডের প্রক্রিয়াগত ত্রুটি। সেসময় বয়সভিত্তিক দলগুলোতে কেউ একটু ভালো করলেই জাতীয় দলে ঢুকিয়ে দেয়া হতো। তালহার জুবায়েরের ক্ষেত্রেও এমনটিই হয়েছে। বাংলাদেশ অনূর্ধ্ব ১৭ দল থেকে মাত্র ১৬ বছর বয়সে যখন তাকে টেস্টে অভিষেক করানো হয় তখন তিনি ভালো করে ক্রিকেট খেলাটাই বুঝতেন না।\nপেস বোলিং সম্পর্কেও ন্যূনতম ধারনা ছিল না তাঁর। শুধু জোরে বল করতে পারতেন এবং পেসার হিসেবে জোরে বল করা লাগে এটুকুই বুঝতেন। কিন্তু ম্যাচের কোন পরিস্থিতিতে কিভাবে বল করবেন, ব্যাটসম্যানের দুর্বলতা কোথায় তা বুঝে বল করার বিষয়গুলো তাঁর মস্তিষ্কে ছিল না।\nঅথচ বিকেএসপিতে ২ সপ্তাহ ক্যাম্প করার পর দেশ ছাড়ার আগে অ্যান্ডি রবার্টস সাবধান করে গেছেন যেন মাশরাফি, তালহাদের মত তরুণ পেসারদের ফার্স্ট ক্লাস ক্রিকেট না খেলিয়ে অল্প বয়সেই টেস্টে নামিয়ে দেয়া না হয়। এতে করে তাদের ইনজুরিতে পড়ার ঝুঁকি বেড়ে যাবে। তালহার ক্ষেত্রে ঠিক তাই হয়েছে।\nমাত্র ১৬ বছর বয়সে টেস্ট ক্রিকেটে অভিষেক হওয়ায় ক্যারিয়ার শুরুর দিকে কয়েকবার ইনজুরিতে পড়তে হয় তাকে এবং বয়স কম থাকায় ইনজুরির সেই ধকলগুলো তাঁর শরীর ঠিকমত নিতে পারেনি। তখন বাংলাদেশ দলে ভালো মানের কোন ফিজিও ছিলেন না। কোনো খেলোয়াড় ইনজুরিতে পড়লে ক্রিকেট বোর্ডও যথাযথ উদ্যোগ নিতে পারত না। এসব কারণেই মূলত খেলা শুরু করার মাত্র ২ বছরের মধ্যে আন্তর্জাতিক ক্রিকেটের অধ্যায় থেকে মুছে যায় তালহা জুবায়ের নাম।\nজাতীয় দলে যেমন একটু আগেভাগেই অন্তর্ভুক্ত করা হয় তালহাকে তেমনি আগেভাগেই দল থেকে ছুড়ে ফেলা হয়। ইঞ্জুরির কারণে আন্তর্জাতিক ক্রিকেটে ২ বছরের বেশি খেলতে না পারলেও ঘরোয়া ক্রিকেটে তিনি খেলা চালিয়ে গেছেন দীর্ঘদিন। ঘরোয়া ক্রিকেটে তাঁর পারফরম্যান্সও ছিলো চোখে পড়ার মত এবং পরিসংখ্যান খুব ঈর্ষণীয়\nপ্রথম শ্রেণির ক্রিকেটে ৭৩ ম্যাচে ২২২ উইকেট এবং লিস্ট ‘এ’ ক্যারিয়ারে ২৯ ম্যাচে ৩০ উইকেট রয়েছে তালহার ঝুলিতে। জাতীয় দল থেকে বাদ পড়ার পর ঘরোয়া ক্রিকেটে নিয়মিতই পারফর্ম করতেন তিনি। কিন্তু সেখানে ভালো করলেও কোন এক অজানা কারণে তাকে আর জাতীয় দলে ফেরত আনা হয়নি। তালহা জুবায়ের সর্বশেষ লিস্ট ‘এ’ ম্যাচ খেলেছেন ২০১৩ সালে।\n২০১৪ সালের পর ঘরোয়া ক্রিকেটে আর খেলতে দেখা যায়নি বাংলাদেশের এই গতিতারকাকে। এখন নিজের ব্যবসা-বানিজ্য করেন। বয়স মোটে ৩৩ কী ৩৪ – এখনো তার তরুণদের সাথে জুটি বেঁধে বল করার কথা। তিনি এখন ‘বুড়ো’দের সাথে মাস্টার্স ক্রিকেট লিগ খেলেন, বিপিএল আর ঢাকা প্রিমিয়ার লিগে কোচিং করান। সময় দিব্যি কেটে যাচ্ছে। কিন্তু, আক্ষেপটা কী কখনো মুছে যাবে!\nতালহা জুবায়েরবাংলাদেশ ক্রিকেট


বক্তব্য সংকলন ‘সত্যের স্পর্ধিত উচ্চারণ’ এক অনন্য সৃষ্টি – ড. শিরীন শারমিন বক্তব্য সংকলন ‘সত্যের স্পর্ধিত উচ্চারণ’ এক অনন্য সৃষ্টি – ড. শিরীন শারমিন – মুক্তির আলো\nজাতীয়, শিল্প-সাহিত্য, স্লাইড\n০৮ সেপ্টেম্বর, ২০১৯, ১৯:২১ ঢাকা প্রতিনিধি\nজাতীয় সমাজতান্ত্রিক দলের (জাসদ) সংসদ সদস্য মঈন উদ্দীন খান বাদলের সংসদে দেওয়া বক্তব্য সংকলন ‘সত্যের স্পর্ধিত উচ্চারণ’ গ্রন্থটি এক অনন্য সৃষ্টি বলে মন্তব্য করেছেন স্পিকার ড. শিরীন শারমিন চৌধুরী। তিনি বলেছেন, জনগণের নিকট দেওয়া প্রতিশ্রুতি বাস্তবায়নের জন্য তার বক্তব্য অত্যন্ত নিপুণ, দরদ, ভালোবাসা ও আবেগে ভরপুর। এ গ্রন্থটি সংসদীয় গণতন্ত্র শক্তিশালী ও বিকাশে গুরুত্ব ভূমিকা রাখবে।\nআজ রবিবার জাতীয় সংসদের পার্লামেন্ট মেম্বার্স ক্লাবে গ্রন্থটির প্রকাশনা অনুষ্ঠানে প্রধান অতিথির বক্তব্যে তিনি এসব কথা বলেন। স্পিকার ওই গ্রন্থটির মোড়ক উন্মোচন করেন।\nগ্রন্থটির প্রকাশক সেলিনা খান বাদলের সভাপতিত্বে অনুষ্ঠানে আরো বক্তৃতা রাখেন সাবেক মন্ত্রী ড. মহিউদ্দিন খান আলমগীর, গৃহায়ন ও গণপূর্ত মন্ত্রণালয় সম্পর্কিত স্থায়ী কমিটির সভাপতি ইঞ্জিনিয়ার মোশাররফ হোসেন, সরকারি প্রতিশ্রুতি সম্পর্কিত স্থায়ী কমিটির সভাপতি অধ্যাপক মো. আলী আশরাফ, বিজেএমইএর সভাপতি ড. রুবানা হক, ইঞ্জিনিয়ার সিদ্দীক আহমেদ, সমাজ সেবক এ ডব্লিউ চৌধুরী প্রমূখ।\nঅনুষ্ঠানে ড. শিরীন শারমিন বলেন, মুক্তিযোদ্ধারা জাতির শ্রেষ্ঠ সন্তান। সংসদ কার্যক্রমে বীর মুক্তিযোদ্ধা মঈন উদ্দীন খান বাদল দেশ, জনগণ ও মুক্তিযোদ্ধাদের কল্যাণে সকল সময় সরব থেকেছেন। অত্যন্ত সাহসিকতা ও দক্ষতার সাথে তিনি জনগণের পক্ষে বক্তব্য রেখে চলেছেন সংসদে। জাতীয় সংসদে তার বক্তব্য সম্বলিত পুস্তিকা ভবিষ্যৎ প্রজন্মের জন্য রেফারেন্স হয়ে থাকবে।\nস্পিকার বলেন, মঈন উদ্দীন খান বাদল এক দক্ষ পার্লামেন্টারিয়ান। তিনি তার বস্তুনিষ্ঠ সমালোচনার মাধ্যমে সংসদকে প্রান্তবন্ত করে রাখেন। তার রয়েছে একটা নিজস্ব প্রতিবাদী সত্ত্বা। সংসদে তিনি কার্যপ্রণালী বিধি মেনে ও নির্ধারিত সময়ের মধ্যে সুচিন্তিত বক্তব্য রাখেন, যা স্পষ্ট। তার বক্তব্যে গভীর রাজনীতি, দর্শন ও ইতিহাস খুঁজে পাওয়া যায় বলেও স্পিকার উল্লেখ করেন।


নাসরিনের সঙ্গে সংসার করার শর্তে সানির জামিন | bdsaradin.com নাসরিনের সঙ্গে সংসার করার শর্তে সানির জামিন | bdsaradin.com\nনাসরিনের সঙ্গে সংসার করার শর্তে সানির জামিন\nখেলাধুলা | ২০১৭, মার্চ ০৯ ০৮:৩০ অপরাহ্ণ\nনাসরিন সুলতানার সঙ্গে সংসার করার শর্তে নারী ও শিশু নির্যাতন মামলায় জামিন পেয়েছেন জাতীয় দলের ক্রিকেটার আরাফাত সানি। আজ বৃহস্পতিবার ঢাকা মহানগর দায়রা জজ কামরুল হোসেন মোল্লার আদালতে জামিন পান সানি। এ সময় উপস্থিত ছিলেন সানির কথিত স্ত্রী নাসরিন সুলতানাও।\nঢাকা মহানগর দায়রা জজ আদালতের বিচারক মো. কামরুল হোসেন মোল্লা বৃহস্পতিবার উভয় পক্ষের শুনানি শেষে জামিনের এআদেশ প্রদান করেন। তবে তথ্যপ্রযুক্তি আইনে দায়ের করা মামলায় গ্রেফতার থাকায় তাকে বর্তমানে কারাগারেই থাকতে হবে সানিকে।\nআদালতের সামনে নাসরিন জানান, সংসার করতে রাজি হওয়ায় জামিনে তিনিও কোনো আপত্তি জানাননি। আদালত সংসার করার শর্তে সানিকে একমাসের জন্য জামিন প্রদান করেছেন।\nএ মামলায় গত ২০ ফেব্রুয়ারি সানির জামিনের আবেদন করেন আইনজীবী মুরাদুজ্জামান মুরাদ ও জুয়েল আহমেদ। সেদিন আদালত শুনানির জন্য ৯ মার্চ দিন ধার্য করেছিলেন।\nএ মামলায় গত ২৩ ফেব্রুয়ারি সানির মা নার্গিস আক্তার ঢাকা সিএমএম আদালতে আত্মসমর্পন করে জামিনের আবেদন করেন। শুনানি শেষে ঢাকা মহানগর হাকিম এসএম মাসুদ জামান তাকে পুলিশ রিপোর্ট দাখিল পর্যন্ত জামিন আবেদন মঞ্জুর করেন।\nতখন সানির মায়ের আইনজীবী মুরাদুজ্জামান মুরাদ সাংবাদিকদেরকে বলেন, নারী ও শিশু নির্যাতন আইনে দায়ের করা মামলায় ক্রিকেটার আরাফাত সানির মা আত্মসর্পণ করে জামিনের আবেদন করলে আদালত তা মঞ্জুর করেন। তথ্য প্রযুক্তি আইনের মামলায় গত ১৫ ফেব্রুয়ারি বাংলাদেশ সাইবার ট্রাইব্যুনালের বিচারক মো. সাইফুল ইসলাম শুনানি শেষে সানির জামিন আবেদন নামঞ্জুর করেন।\nগত ২৬ জানুয়ারি বাংলাদেশ সাইবার ট্রাইব্যুনালের বিচারক কে এম সামছুল আলমের আদালতে তারপক্ষে আইনজীবী মো.মুরাদুজ্জামান মুরাদ এ জামিন আবেদন করেন। ট্রাইব্যুনাল জামিন শুনানির আজ ১৫ ফেব্রুয়ারি দিন ধার্য করেন।\nগত ১২ ফেব্রুয়ারিও সানি ও তার মা নার্গিস আক্তারের বিরুদ্ধে যৌতুক জন্য মারধরসহ নিযার্তন করার অভিযোগে দায়ের করা নারী নির্যাতন মামলায় রিমান্ড ও জামিনের আবেদন নাকচ করা হয়েছে।\nএ মামলার তদন্ত কর্মকর্তা মোহাম্মদপুর থানার এস আই মাসুদুর রহমান আরাফাত সানিকে ঢাকা সিএমএম আদালতে হাজির করে মামলা সুষ্ঠু তদন্তের জন্য সাত দিনের রিমান্ড আবেদন করেন। উভয় পক্ষের শুনানি শেষে ঢাকা মহানগর হাকিম মো.সরাফুদজ্জামান আনছারী উভয় আবেদনই নাকচ করেন।\nগত ১ফেব্রুয়ারি সানির কথিত বউ দাবিদার তরুণী নাসরিন সুলতানা ঢাকা নারী ও শিশু নির্যাতন দমন ট্রাইব্যুনাল-৪ এর বিচারক এস এম রেজানুর রহমানের আদালতে এ মামলাটি দায়ের করেন। এ মামলাটি আদালত মোহাম্মদপুর থানাকে তদন্ত করে প্রতিবেদন দাখিলের নির্দেশ দেন। গত ৮ ফেব্রুয়ারি আরাফাত সানি ও তার মা নার্গিস আক্তারের বিরুদ্ধে দায়ের করা মামলাটি এজাহার হিসেবে অন্তর্ভুক্ত করে মোহাম্মদপুর থানা।\nমামলায় অভিযোগ থেকে জানা যায়, সানির সঙ্গে গেল ২০১৪ সালের ৪ ডিসেম্বর তার বিয়ে হয়। বিয়ের কাবিন নামায় ৫ লক্ষ টাকা দেন মোহর ধার্য করা হয়েছে। কিন্তু সানি নানা অজুহাতে তাকে সামাজিক স্বীকৃতি দিতে অসম্মতি জানান। কিছুদিন আগে অন্তরঙ্গ মুহূর্তের ছবি সামাজিক যোগাযোগ মাধ্যমে পাঠিয়ে তরুণীকে হুমকি দেন। সানিও তার মা ২০ লক্ষ টাকার যৌতুক দাবি করে। যৌতুকের টাকা দিতে না পারায় তাকে বিভিন্নভাবে গালাগালি করতে থাকেন।\n২০১৬ সালেল ২৩ ডিসেম্বর নাসরিন তাকে ঘরে তুলে নেয়ার বললে সানি যৌতুকের টাকার জন্য চাপ দিতে থাকেন। সর্বশেষ ২০১৭ সালের ২২ জানুয়ারি আরাফাত সানির মা নার্গিস আক্তার মোহাম্মদপুর থানা সংলগ্ন এলাকায় রাস্তায় মামলার বাদী নাসরিন আক্তারকে যৌতুকের জন্য মারধর করেন।\nগত ২৩ জানুয়ারি ঢাকার মহনগর হাকিমের মো. রায়হান আহম্মেদ আদালতে সানি ও তার মার বিরুদ্বে ২০ লক্ষ টাকার যৌতুক দাবি করার অভিযোগে নাসরিন আক্তারকে যৌতুক আইনের একটি মামলা দায়ের করেন। আদালত মামলার অভিযোগটি আমলে নিয়ে আরাফাত সানি ও তার মায়ের বিরুদ্ধে সমন জারি করেন।\nএর আগে গত ২২ জানুয়ারি পুলিশ নাসরিন সুলতানার করা তথ্যপ্রযুক্তি আইনের মামলায় আরাফাত সানিকে গ্রেফতার করে। আদালত তাকে একদিনের রিমান্ড মঞ্জুর করেন। রিমান্ড শেষে সানি বর্তমানে জেল হাজতে আটক রয়েছে।


আর্টিকেল থার্টিন, ইন্টারনেটের শেষের শুরু? | Egiye Cholo | এগিয়ে চলো\nHome/টেকি দুনিয়ার টুকিটাকি/আর্টিকেল থার্টিন, ইন্টারনেটের শেষের শুরু?\nআর্টিকেল থার্টিন, ইন্টারনেটের শেষের শুরু?\nহাসান মাহবুব December 13, 2018\nএই যে আপনি সারাদিন ইউটিউবে বসে থাকেন, বিভিন্ন টিউটোরিয়াল, গান, সিনেমার ক্লিপ, ম্যাশআপ, প্যারোডি, ইত্যাদি দেখেন, এই যে ইন্টারনেট থেকে ছবি নিয়ে মিম বানিয়ে ফেসবুক, টুইটার, রেডিটে ছেড়ে দেন, কত মজা তাই না? ফ্রি ওয়ার্ল্ড! এরকম কি সারাজীবন চলবে? চলতেই থাকবে? পৃথিবী এখন খুব দ্রুত বদলায়। আগে একটা কোম্পানি বা প্রোডাক্ট একবার নাম করে গেলে বছরের পর বছর, যুগের পর যুগ তাদের রাজত্ব চলতেই থাকতো, চলতেই থাকতো…কিন্তু সাম্প্রতিককালে দেখেন, কোম্পানিগুলো ফল করছে। এওএল কোথায়? দেউলিয়া। ইয়াহু একসময় ছিলো ইন্টারনেটের মাস্তান, তারা খুব অল্প দামে বিক্রি হয়ে গেলো কিছুদিন আগে। নোকিয়া মাঝখানে হারিয়ে গেলো, ব্ল্যাকবেরি নামেমাত্র আছে, সিমেন্স নাই। তাই এখন যে ইউটিউব, ফেসবুক মুঘল সম্রাট সেজে বসে আছে, “এই দিন চিরদিন রবে, কেউ তা ভেবো না!”\n২০১৯ সালে ইন্টারনেট জগতে বিপর্যয় ঘটে যেতে পারে, যদি ইউরোপিয়ান ইউনিয়ন প্রস্তাবিত কপিরাইট বিষয়ক নির্দেশনা কার্যকর হয়। কার্যকর হবার খুব ভালো সম্ভাবনা আছে, কারণ ইউরোপিয়ান পার্লামেন্ট ইতিমধ্যেই এটার পক্ষে ভোট দিয়েছে। কী আছে এই প্রস্তাবনায় ? ইন্টারনেটে শেকল পড়ানোর এই নির্দেশিকার সবচেয়ে ভয়ংকর অংশ হচ্ছে আর্টিকেল ইলেভেন, টুয়েলভ এবং থার্টিন।\nআর্টিকেল ইলেভেনে আপনার তেমন সমস্যা নাই, সমস্যা আছে গুগল নিউজ বা এই জাতীয় নিউজ এ্যাগ্রেগেটর সার্ভিসগুলোর। তারা কোন নিউজের স্নিপেট ব্যবহার করলে মূল যে পাবলিশার, তাকে টাকা দিতে হবে। এখন এটা কীভাবে হবে কেউ জানে না। সার্চের সময় কোন নিউজ স্নিপেট হিসেবে আসে যদি তা অনেকবার শেয়ার হয়। এখন কতবার শেয়ার হলে একটা নিউজ পাবলিশার টাকা পাবে? যারা বানিয়েছে তারাও জানে না। আর্টিকেল ইলেভেন প্রবর্তন করতে যাচ্ছে “লিংক ট্যাক্স” এর।\nআর আর্টিকেল থার্টিন শুরু করবে “মিম ব্যান” এর। আর আর্টিকেল থার্টিনে বলা আছে “Online content sharing service providers and right holders shall cooperate in good faith in order to ensure that unauthorised protected works or other subject matter are not available on their services.” খুব সহজভাবে বললে, কপিরাইট ফেয়ারইউজ বলে কিছু থাকবে না। খুবই শক্তভাবে স্বত্ব রক্ষা করা হবে। ভাবছেন, এ আর এমন কী! ইউটিউবে তো কপিরাইট বিষয়ক খুব চমৎকার এ্যালগরিদম আছেই! কেউ যদি কপিরাইটেড কন্টেন্ট ইউজ করে, ইউটিউব তার আর্টিফিসিয়াল ইন্টেলিজেন্স দিয়ে ধরে ফেলতে পারে, অথবা কেউ ক্লেইম করলে ভিডিও রিমুভ করে দিতে পারে। কিন্তু তারপরেও অসংখ্য কন্টেন্ট থাকছেই যেখানে কপিরাইটের কোন বালাই নেই। সামনে আর সেগুলো কিছু থাকবে না। আরো ঝামেলা আছে! আগে এইসব কন্টেন্টের জন্যে দায়বদ্ধ থাকতো সেই চ্যানেল। কিন্তু এখন থেকে সব কন্টেন্টের জন্যে দায়বদ্ধ থাকবে ইউটিউব নিজে। কিন্তু কথা হচ্ছে এই এত বিপুল পরিমাণ কন্টেন্ট ইউটিউব চেক করবে কীভাবে? কপিরাইট অভিযোগে অভিযুক্ত কন্টেন্ট আপলোড হলেই বিপুল পরিমাণ জরিমানা। ইউটিউব কী করবে? ইউটিউবকে তখন যা করতে হবে, তা হলো- বড় বড় কোম্পানি, আর্টিস্ট ইত্যাদিকেই শুধুমাত্র আপলোড করার ক্ষমতা দিবে। আপনি-আমি কিংবা পিউডিপাই, সবাই হবে নীরব দর্শক। পুরোনো যত কন্টেন্ট আছে, চ্যানেল আছে, সবার সব কন্টেন্ট মুছে দেয়া হবে। কম কন্টেন্ট মানে কম ট্রাফিক, কম ট্রাফিক মানে কম এ্যাড, কম এ্যাড মানে কম রেভিনিউ, এই চক্রের শেষে কী? ইউটিউবের মৃত্যু? জানি না!\nআর্টিকেল টুয়েলভের আবদার আরো চমৎকার! খেলাধুলার ক্ষেত্রে অফিসিয়াল অর্গানাইজার ছাড়া আর কেউ ছবি এবং ভিডিও প্রকাশ করতে পারবে না। পুরো নির্দেশিকা যারা পড়তে চান, তারা এই লিংকে ক্লিক করুন (এই মুহূর্তে লিংক ট্যাক্স দিতে হচ্ছে না কাউকে)।\nএসবই হচ্ছে সম্ভাব্যতা। এসব প্রস্তাব দেয়া হয়েছে, বাস্তবায়ন হতেও পারে, নাও হতে পারে। কিন্তু দিন যে সবসময় একরকম থাকবে না, এই আশঙ্কা করাই যায়! ব্যাপারটা এমন লাগছে, ফাঁসির আসামীকে যেমন দন্ড দেয়ার আগে বলা হয় পছন্দের খাবার খেয়ে নিতে, তেমন আমাদের এখন ইন্টারনেটের স্বর্গযুগ থেকে বিদায়ের আগে ভালোমন্দ কন্টেন্ট পড়ে বা দেখে নিতে হবে!\nইউটিউব কপিরাইট সেন্সরশিপ


রোজার ৩০ দিনের ৩০ টি আমল ও কিছু দোয়ার ছবি পিকচার ২০২২ - BanglaFeeds.info\nHome / Islamic / রোজার ৩০ দিনের ৩০ টি আমল ও কিছু দোয়ার ছবি পিকচার ২০২২\nরোজার ৩০ দিনের ৩০ টি আমল ও কিছু দোয়ার ছবি পিকচার ২০২২\nApril 24, 2020 - Islamic\nরোজার ৩০ দিনের ৩০ টি আমল ও কিছু দোয়া | রোজার মাসের বিশেষ কিছু আমল সমূহ\nবছর ঘুরে আবার আমাদের মাঝে এসেছে পবিত্র রমজান মাস ২০২২। এই বছরের সাওম গুলোর দিনে নিজেকে ইবাদতে ব্যাস্ত রাখার চেষ্টা করুন। আগামী বছর আপনি আর রোজার মাস নাও পেতে পারেন। এখানে ৩০ দিনের আমল, কিছু দোয়া পোস্ট করেছি। এগুলোই পড়তে হবে এমন না , আমি জাস্ট কিছু আমল দোয়া পোস্ট করলাম। আপনি কোরান হাদিস থেকে অন্য আমলও করতে পারেন।\nইফতারের হাদিস সম্মত দুয়া। যারা পারিনা মুখস্থ করে আমল করি।\nরমাদান এর কিছু সুন্নাহ ও দোয়া\nঘুমানোর পূর্বে যিকির\nছবি গুলোর ক্রেডিট ঃ Assunnah Foundation\nফাইভ মিনিটস জব :\nবেশী না আধা মিনিট থেকে বড় জোর পাঁচ মিনিট, এই রমজানে অল্প বিনিয়োগে বেহিসেব লাভ ।\nরাসূলুল্লাহ সাল্লাল্লাহু ‘আলাইহি ওয়াসাল্লাম বলেন, যে ব্যক্তি দৈনিক ১০০ বার বলে,\nﺳُﺒْﺤَﺎﻥَ ﺍﻟﻠَّﻪِ ﻭَﺑِﺤَﻤْﺪِﻩِ\nআমি আল্লাহর সপ্রশংসা পবিত্রতা ঘোষণা করছি\nতার পাপসমূহ মুছে ফেলা হয়, যদিও তা সাগরের ফেনারাশির সমান হয়ে থাকে।\n“দুটি বাক্য এমন রয়েছে, যা জবানে সহজ, মীযানের পাল্লায় ভারী এবং করুণাময় আল্লাহ্র নিকট অতি প্রিয়। আর তা হচ্ছে,\nﺳُﺒْﺤَﺎﻥَ ﺍﻟﻠَّﻪِ ﻭَﺑِﺤَﻤْﺪِﻩِ، ﺳُﺒْﺤﺎﻥَ ﺍﻟﻠَّﻪِ ﺍﻟْﻌَﻈِﻴﻢِ\nসুব্হানাল্ল-হি ওয়া বিহামদিহী, সুব্হানাল্ল-হিল ‘আযীম\nআল্লাহ্র প্রশংসাসহকারে তাঁর পবিত্রতা ও মহিমা বর্ণনা করছি। মহান আল্লাহর পবিত্রতা ও মহিমা ঘোষণা করছি”।\nরাসূলুল্লাহ সাল্লাল্লাহু আলাইহি ওয়াসাল্লাম বলেন, “আল্লাহ্র নিকট সর্বাধিক প্রিয় বাক্য চারটি, তার যে কোনটি দিয়েই শুরু করাতে তোমার কোনো ক্ষতি নেই। আর তা হলো,\nﺳُﺒْﺤَﺎﻥَ ﺍﻟﻠَّﻪِ، ﻭَﺍﻟْﺤَﻤْﺪُ ﻟِﻠَّﻪِ، ﻭَﻻَ ﺇِﻟَﻪَ ﺇِﻻَّ ﺍﻟﻠَّﻪُ، ﻭَﺍﻟﻠَّﻪُ ﺃَﻛْﺒَﺮُ\nসুবহানাল্ল-হি ওয়ালহাম্দু লিল্লা-হি ওয়ালা ইলা-হা ইল্লাল্ল-হু ওয়াল্লা-হু আকবার\nআল্লাহ পবিত্র-মহান। সকল হামদ-প্রশংসা আল্লাহর। আল্লাহ ছাড়া কোনো হক্ব ইলাহ নেই। আল্লাহ সবচেয়ে বড়।\nরাসূলুল্লাহ সাল্লাল্লাহু আলাইহি ওয়াসাল্লাম আরও বলেন, “সূর্য যা কিছুর উপর উদিত হয় তার চেয়ে এগুলো বলা আমার কাছে অধিক প্রিয়।”\nরাসূলুল্লাহ সাল্লাল্লাহু আলাইহি ওয়াসাল্লাম বলেন,\n“তোমাদের কেউ কি প্রতিদিন এক হাজার সওয়াব অর্জন করতে অপারগ?”\nতাঁর সাথীদের মধ্যে একজন প্রশ্ন করে বলল, আমাদের কেউ কী করে এক হাজার সওয়াব অর্জন করতে পারে?\nনবী সাল্লাল্লাহু আলাইহি ওয়াসাল্লাম বললেন, “যে ব্যক্তি ১০০ বার বলবে,\nতার জন্য এক হাজার সওয়াব লেখা হবে অথবা তার এক হাজার পাপ মুছে ফেলা হবে।”\nযে ব্যক্তি বলবে,\nﺳُﺒْﺤَﺎﻥَ ﺍﻟﻠَّﻪِ ﺍﻟْﻌَﻈِﻴﻢِ ﻭَﺑِﺤَﻤْﺪِﻩِ\nসুব্হানাল্লা-হিল ‘আযীম ওয়াবিহামদিহী\nমহান আল্লাহর প্রশংসার সাথে তাঁর পবিত্রতা ও মহিমা ঘোষণা করছি\nতার জন্য জান্নাতে একটি খেজুর গাছ রোপণ করা হবে।”\n“ওহে আব্দুল্লাহ ইবন কায়েস! আমি কি জান্নাতের এক রত্নভাণ্ডার সম্পর্কে তোমাকে অবহিত করব না?”\nআমি বললাম, “নিশ্চয়ই হে আল্লাহর রাসূল।”\nতিনি বললেন, “তুমি বল,\nﻻَ ﺣَﻮْﻝَ ﻭَﻻَ ﻗُﻮَّﺓَ ﺇِﻻَّ ﺑِﺎﻟﻠَّﻪِ\nলা হাউলা ওয়ালা কূওয়াতা ইল্লা বিল্লা-হ\nআল্লাহর সাহায্য ছাড়া (পাপ কাজ থেকে দূরে থাকার) কোনো উপায় এবং (সৎকাজ করার) কোনো শক্তি কারো নেই।\nসর্বশ্রেষ্ঠ দো‘আ হল,\nসকল প্রশংসা আল্লাহরই\nআর সর্বোত্তম যিক্র হল,\nﻻَ ﺇِﻟَﻪَ ﺇِﻻَّ ﺍﻟﻠَّﻪُ\nলা ইলাহা ইল্লাল্লহ\nআল্লাহ ব্যতীত কোনো হক্ব ইলাহ নেই।\nঅতএব তোমরা আমাকে স্মরণ কর, আমিও তোমাদের স্মরণ করব । [সুরা বাকারা : ১৫২]\nবুখারী ৬৪০৫; মুসলিম ২৬৯১\n বুখারী ৬৪০৪; মুসলিম ২৬৯৪\nমুসলিম ২১৩৭; ২৬৯৫\n বুখারী ৪২০৬; মুসলিম ২৭০৪\n তিরমিযী ৩৩৮৩;ইবন মাজাহ ৩৮০০\nলেখা: Golam Rabbii ভাই (আল্লাহ তাকে উত্তম প্রতিদান দিন)\n৩০ দিনের ভাল কাজের রুটিন\nরোজার আমল এর ক্যালেন্ডার ২০২২ | ১৫ তম রমজান\nসালাত শেষ হলেই দায়িত্ব শেষ হয়ে যায় না। সালামের মাধ্যমে সালাত শেষ করে যখন দাঁড়াব তখনও তাসবীহ-তাহলীলের মাধ্যমে আল্লাহকে স্মরণ করতে হবে। দাঁড়ানো থেকে বসলেও জিকিরে থাকতে হবে। বসা থেকে ডান কাতে শুইয়ে পড়লেও আল্লাহর স্মরণে নিজেকে নিয়োজিত রাখতে হবে।\nএককথায়, সর্বাবস্থায় আল্লাহর জিকিরে মশগুল থাকবে মুমিন বান্দারা। জিকির শুধু মুখেই হয় না; কর্মেও হয়। প্রতিটি কাজের পূর্বে একটু সময় নিয়ে ভাবতে হবে, এই কাজটি করা আমার জন্য বৈধ না অবৈধ। বৈধ হলে করব, অবৈধ হলে আল্লাহর ভয়ে ত্যাগ করব। এ হচ্ছে কাজের মাধ্যমে আল্লাহকে স্মরণ। এই স্মরণটা ব্যক্তিকে তাকওয়ার সুউচ্চ সোপানে নিয়ে যায়। যদি এভাবে কাজ চালিয়ে যেতে পারি তাহলে আমার পুরো সময়টা আল্লাহর জিকিরেই কাটবে, ইনশাআল্লাহ।\nفَإِذَا قَضَيْتُمُ الصَّلَاةَ فَاذْكُرُوا اللَّهَ قِيَامًا وَقُعُودًا وَعَلَىٰ جُنُوبِكُمْ ۚ\nঅতঃপর যখন তোমরা নামায সম্পন্ন কর, তখন দন্ডায়মান, উপবিষ্ট ও শায়িত অবস্থায় আল্লাহকে স্মরণ কর।\n- (সূরাঃ আন নিসা, আয়াতঃ ১০৩)\n- Nazrul Islam\nরমজানে কি করবো কি করবো না\n❎ ক্ষুধার্ত পেটে নাটক মুভি দেখে সময় কাটানোকে ‘সিয়াম’ বলে না।\n💙 সংযমের জন্য মুভি দেখা থেকে বিরত থাকার নামই ‘সিয়াম’।\nআর এই সিয়াম থেকে শিক্ষা নিয়ে বাকি ১১ মাসও পাপ থেকে বেচে থাকায় সফলতা।\n❎ অনাহার থেকে মাথা গরম করে রিকশাওয়ালাকে থাপ্পর দেওয়াকে ‘সিয়াম’ বলে না।\n💙 ‘সিয়াম’ তো তাকেই বলে, রিকশাওয়ালাকে তার পরিবারের জন্য ইফতারি কিনে দিয়ে গরিব মুসলিমের মুখে হাসি ফুটায়।\n❎ সারাদিন অনাহার থেকে সন্ধ্যাবেলায় গলা পর্যন্ত ডুবিয়ে খাওয়া ‘সিয়াম’ এর শিক্ষা নয়।\n💙 ‘সিয়াম’ তো পরিমিতিবোধ শেখায়।\nতাছাড়া এমনিতেও এভাবে খাওয়া উচিত না।\n❎ মাথা গরম করে কাউকে গালি দেওয়ার নাম ‘সিয়াম’ নয়।\n💙 বরং কেউ গালি দিলে, “আমি রোযা” বলে গালি দেওয়া থেকে বিরত থাকার নামই ‘সিয়াম’।\n❎ অবসর পেয়ে “কে সিয়াম রাখে না”, “কার ছেলে-মেয়ে নষ্ট হয়ে গেছে” ইত্যাদিসহ অন্যের গীবত করে সময় কাটানোর নাম “সিয়াম” নয়।\n💙 সব ধরনের গীবত করা থেকে বেঁচে থাকার নামই “সিয়াম”।\n❎ আসন্ন ঈদ উপলক্ষ্যে সেজে-গুজে মার্কেটে ঘুরে বেড়ানো “সিয়াম” এর শিক্ষা নয়।\n💙 বরং নিজেকে হেফাজত করা আর চোখের গুনাহ থেকে বেঁচে থাকাই “সিয়াম” এর শিক্ষা।\n❎ আগেভাগে সেহরী খেয়ে নামাজ বাদ দিয়ে ঘুমিয়ে পড়ার নাম “সিয়াম” নয় ।\n💙 বরং সব ওয়াক্ত নামাজ পড়ার নামই “সিয়াম”।\n💓রমযান হলো মুমিনের জন্য সংশোধন হওয়ার ট্রেনিং কোর্স💓\n📚রাসুলুল্লাহ সাল্লাল্লাহু আলাইহি ওয়াসাল্লাম বলেছেন, ❝ঐ ব্যক্তির জন্য ধ্বংস যে সিয়াম মাস পেল অথচ নিজেকে সংশোধন করতে পারলো না।❞\nড. খন্দকার আব্দুল্লাহ জাহাঙ্গীর স্যারের এই কথাটা পড়লে অনেক মজা পাবেন।\nসারা জীবন আপনি অনেক ইবাদত করেছেন।\nগুনাহ তেমন করেন নাই। এতো বেশি ইবাদত করেছেন যে, ভাবছেন ফেরেশতারা আপনার জন্য কবরে ফুলের বিছানা বিছিয়ে রাখবে।\nকিন্তু মরার পর কবরে গিয়ে দেখলেন ফেরেশতারা হাতে মুগুর নিয়ে দাঁড়িয়ে আছে। আপনিতো অবাক! বললেন, আমি সারা জীবন এতো এতো ইবাদত করলাম, আর তার পরিবর্তে এসব কি,,,?\nফেরেশতারা বলবে, সারা জীবন যা করেছ সব শিরক আর বিদাত!!\nআপনি বলবেন, আমিতো সব বড় হুজুরের কথা মতোই করেছি! তাহলে ভুল কেন হবে,,,?\nফেরেশতারা বলবে তুমি বড় হুজুরের কথা যাচাই কর নাই। সে সত্য বলেছে না মিথ্যা বলেছে,, ভুল বলেছে না সঠিক বলেছে।\nআপনি বলবেন, তাহলে আমাকে আর একবার সুযোগ দেয়া হোক। জীবন দিয়ে পৃথিবীতে পাঠানো হোক, আমি যাচাই বাছাই করে সঠিক ইবাদত করে আসব।\nতখন ফেরেশতারা আপনাকে ছেড়ে দিবে আপনি আবার পৃথিবীতে এসে ভাল কাজ করে যাবেন তাইতো,,,???\nনা ভাইরে,, জীবন একটাই, সুযোগ একবারই।\nএকটু যাচাই বাছাই করে ইবাদত করেন।\nঅর্থসহ একটু কুরআন-হাদীস পড়েন। কুরআন-হাদীস পড়লে আপনি আলেম বা মূফতি হয়তো হতে পারবেন না। কিন্তু অন্তত এতোটুকু বুঝা শিখবেন কোন আলেম ভুল বা মিথ্যা বলে আর কোন আলেম সঠিক বলে।\nআল্লাহ তাআলা স্যারকে কবরে শান্তিতে রাখেন, কবরটা জান্নাতের বাগিচা বানিয়ে দিন ,,, আমিন\n- Anas Bin Zaman


শুভ্রাংশুতে আস্থা নেই তৃণমূলের! নিজের ‘ভবিষ্যৎ’ নিজেই স্থির করলেন মুকুল-পুত্র | Mukul-son Shubhranshu Roy decides his future himself - Bengali Oneindia\nশুভ্রাংশুতে আস্থা নেই তৃণমূলের! নিজের ‘ভবিষ্যৎ’ নিজেই স্থির করলেন মুকুল-পুত্র\n| Published: November 21 2017, 17:08 [IST]\nবাবার পর ছেলেকে নিয়ে জল্পনার শেষ নেই রাজনৈতিক মহলে। সেই জল্পনার মধ্যেই মুকুল-পুত্র শুভ্রাংশু অবশেষ ধরা দিলেন সংবাদমাধ্যমের সামনে। রাজনৈতিক মহলের কানপাতলেই যে গুঞ্জন শোনা যাচ্ছে তার উত্তরও দিলেন সোজাসাপ্টা। স্পষ্ট করে দিলেন তাঁর অবস্থান। তাঁর ভবিষ্যৎ পন্থাও জানিয়ে দিলেন তিনি।\n[আরও পড়ুন:বিজেপির অফিসে মুকুলের পৃথক ঘর! তবু বিকল্প অফিসের খোঁজে কেন 'চাণক্য']\nসোমবার বিধানসভায় এসেছিলেন বীজপুরের বিধায়ক শুভ্রাংশু রায়। দল তাঁর উপর আস্থা রাখছে না, তা নিয়ে শুভ্রাংশু বেশ মনক্ষুন্ন। তিনি হাবেভাবে বুঝিয়ে দিলেন সেই কথাও। সেইসঙ্গে শুভ্রাংশু জানিয়ে দিলেন, 'আমি দলে আছি, দলেই থাকব। দল যদি নেতা হিসেবে কোনও মর্যাদা না দেয়, আমি সাধারণ কর্মী হিসেবেই তৃণমূলের হয়ে কাজ করব।'\nএদিন মুকুল পুত্রের গলাতে ধরা পড়ল ক্ষেদ। তাঁর অনুযোগ, 'দল তাঁর সঙ্গে কোনওরকম যোগাযোগ করেনি। অপরাধ তাঁর ধর্মতলায় সভায় আসতে পারেননি। কিন্তু কেন আসতে পারিনি তার খোঁজ কি একবারও নিয়েছে দল?' অভিমানের সুর শুভ্রাংশুর গলায়। সেইসঙ্গে তাঁর গলায় ঝরে পড়ল শ্লেষও। সেই শ্লেষ দলেরই হেভিওয়েট নেতার বিরুদ্ধে।\nএদিন তিনি বলেন, 'প্রথম দিন থেকে আমি জানিয়ে এসেছি, আমার কাছে তৃণমূলই সব। আমি তৃণমূলেই আছি, তৃণমূলেই থাকব। কিন্তু আমার সেই কথাকে মান্যতা দেয়নি দল। নানা রটনা ছড়ানো হয়েছে। আজ আমার দিকে সবাই বাঁকা চাহনিতে দেখেছে। কেউ স্বাভাবিকভাবে কথা বলেনি। একেবারেই সৌজন্যের খাতিরেই যেটুকু কথা বলা দরকার, তা বলেছে কেউ কেউ।'\nগত সোমবার ধর্মতলায় তৃণমূল যুব কংগ্রেসের মিটিংয়ে শুভ্রাংশর অনুপস্থিতি নিয়েই যত শোরগোল। তারপর থেকেই দল তাঁকে ব্রাত্য করে রেখেছে। আগে পার্থ চট্টোপাধ্যায় কথা প্রসঙ্গে তাঁর নাম ব্যবহার করতেন। বলতেন, মুকুল রায় তৃণমূল ছেড়ে বিজেপিতে গিয়েছেন, কিন্তু তাঁর ছেলেকেই তো নিয়ে যেতে পারেননি সঙ্গে। কিন্তু ধর্মতলায় সভায় গরহাজিরার পর আর এক মন্ত্রী জ্যোতিপ্রিয় মল্লিক জানিয়েছেন, বাবা-ছেলের লুকোচুরি খেলা ধরা পড়ে গিয়েছে। শুভ্রাংশুও এবার বাবার পথে পা বাড়াবেন বিজেপিতে।\nকিন্তু এদিন বিধানসভায় হাজির হয়ে তিনি সব জল্পনার অবসান ঘটিয়ে দেন। অবস্থান স্পষ্ট করে মুকুল-পুত্র বলেন, 'নেতা তো দূর অস্ত, দল যদি আমাকে কর্মী হিসেবে ব্যবহার নাও করে আমি সমর্থক হয়েই থাকব তৃণমূলে।' এরপরই তিনি বর্ণনা করেন, কী অসহায় অবস্থান মধ্যে এদিন তাঁকে বিধানসভায় কাটাতে হয়েছে। পরিচিত মানুষগুলো তাঁকে কীভাবে এড়িয়ে গিয়েছেন অভিমানী গলায় তাও জানিয়েছেন শুভ্রাংশু।\nএদিন শুভ্রাংশু অভিযোগও করেন, 'এতদিন যাঁরা আমার বাবার কাছে গিয়ে অভিষেক বন্দ্যোপাধ্যায়ের নামে গিয়ে নানা কথা বলতেন, তাঁরাই এখন আমার নামে নানা কথা বলছেন দলে। দল যে তাঁর প্রতি আস্থা রাখছে না, তা বুঝতে পেরেই এদিন সোজাসাপ্টা জবাব দিলেন মুকুল-পুত্র। তবে দল যদি তাঁকে সংশয়ে থাকে, তবু তিনি যে দলের প্রতি অনুগত, তা বোঝাতে খামতি রাখছে না শুভ্রাংশু।\n[আরও পড়ুন:মুকুলের দলে এই প্রাক্তন তৃণমূল বিধায়ক, মমতার দলের অভিযোগ শুনলে চমকে যাবেন]\nmukul roy bjp trinamool congress west bengal মুকুল রায় বিজেপি তৃণমূল কংগ্রেস পশ্চিমবঙ্গ\nMukul-son Shubhranshu Roy decides his future himself. Shubhranshu informs openly all about him\nStory first published: Tuesday, November 21, 2017, 17:08 [IST]


ত্রাণ দেওয়ার কথা বলে মা-বাবাকে ব্যস্ত রেখে মেয়েকে ধর্ষণ করলেন মেম্বার! -\nবাগেরহাটের চিতলমারী উপজেলায় ইউপি সদস্য ননী গোপাল বিশ্বাসের বিরুদ্ধে এক স্কুলছাত্রীকে (১৩) ধর্ষণের অভিযোগ উঠেছে। ধর্ষণের পর লোকলজ্জার ভয়ে ওই ছাত্রী ঘরের আড়ায় ওড়না পেঁচিয়ে আত্মহত্যার চেষ্টা চালিয়েছে।\nপুলিশ আলামতসহ ছাত্রীকে উদ্ধার করে তাদের হেফাজতে নিয়েছে। সোমবার (৩ মে) তাকে মেডিক্যাল পরীক্ষার জন্য বাগেরহাট সিভিল সার্জন কার্যালয়ে পাঠানো হয়েছে। থানায় ওই ইউপি সদস্যের বিরুদ্ধে নারী ও শিশু নির্যাতন দমন আইনে মামলা হয়েছে।\nধর্ষণের শিকার ছাত্রীর বাবা বলেন, রবিবার (২ মে) বেলা ১১টার দিকে চরবানিয়ারী ইউনিয়ন পরিষদের ৯ নম্বর ওয়ার্ডে সদস্য ননী গোপাল বিশ্বাস আমাদের বাড়িতে আসেন। এ সময় তিনি করোনার সাহায্য দেওয়ার কথা বলে আমার কাছে জাতীয় পরিচয়পত্রের ফটোকপিসহ অন্যান্য কাগজপত্র ও মোবাইল নম্বর চান।\nএরপর আমি ব্যবসার কাজে এবং আমার স্ত্রী ওই কাগজের ফটোকপি করতে চিতলমারী সদর বাজারে যাই। ঘণ্টাখানেক পরে আমার স্ত্রী বাড়ি ফিরে দেখে, ঘরের আড়ায় ওড়না দিয়ে আমার মেয়ে আত্মহত্যার চেষ্টা চালাচ্ছে। তখন তাকে জিজ্ঞাসা করলে, সে জানায় আমরা বাড়িতে না থাকার সুযোগে ননী গোপাল বিশ্বাস তাকে ধর্ষণ করেছে।\nসোমবার সকালে চিতলমারী থানার পরিদর্শক (তদন্ত) মো. ইকরাম হোসেন জানান, ধর্ষণের আলামত সংগ্রহ করা হয়েছে। ছাত্রীর মা বাদী হয়ে থানায় মামলা করেছেন। ভিকটিমকে ডাক্তারি পরীক্ষার জন্য আজ বাগেরহাট সিভিল সার্জনের নিকট প্রেরণ করা হয়েছে।\nসেখান থেকে ওই ছাত্রীর ২২ ধারায় জবানবন্দি গ্রহণের জন্য বিজ্ঞ আদালতে উপস্থাপন করা হবে। আসামি ননী গোপাল বিশ্বাসকে আটকের চেষ্টা চলছে। অভিযুক্ত ইউপি সদস্য ননী গোপাল বিশ্বাস পলাতক এবং তার মোবাইল ফোন বন্ধ থাকায় তার কোনো বক্তব্য নেওয়া সম্ভব হয়নি।


কোভিড-১৯ চতুর্থ তরঙ্গ: ভারত জুড়ে 2,183টি নতুন কেস রিপোর্ট করা হয়েছে, দিল্লিতে আবার মাস্ক বাধ্যতামূলক করা হবে, এখানে বিস্তারিত পান - Kalikolom - Bangla Gk, General Knowledge in Bengali, History GK Bengali, madhyamik history question paper\nApril 18, 2022 by Aftab Rahaman\nদিল্লিতে গত 24 ঘন্টার মধ্যে 517 টি নতুন সংক্রমণের সাথে তার দৈনিক COVID-19 কেসলোড বৃদ্ধি পেয়েছে, সক্রিয় কেসলোড 1518-এ পৌঁছেছে৷ এটি 20শে ফেব্রুয়ারির পরে রিপোর্ট করা COVID-19 কেসের সংখ্যার সর্বোচ্চ সংখ্যা৷\nCOVID-19 4র্থ তরঙ্গ\n1 ভারতে কোভিড 4র্থ তরঙ্গ\n2 ভারতের কোভিড কেস ট্যালি\n3 দিল্লি গত 15 দিনে কোভিডের ক্ষেত্রে 500% বৃদ্ধি দেখেছে: সমীক্ষা\n4 দিল্লি সরকার আবার মাস্ক বাধ্যতামূলক করবে?\n5 কোভিড ৪র্থ তরঙ্গ কি এখানে?\nভারতে কোভিড 4র্থ তরঙ্গ\nভারতের দৈনিক কোভিড সংক্রমণ 18 এপ্রিল, 2022-এ 90 শতাংশ বৃদ্ধি পেয়েছে, যেখানে 2,183টি তাজা COVID-19 কেস, 1,985 পুনরুদ্ধার এবং 214 জন মারা গেছে, গত 24 ঘন্টার মধ্যে সক্রিয় কেসলোড 11,542-এ পৌঁছেছে। Omicron ভেরিয়েন্টের বিস্তারের কারণে জানুয়ারিতে বৃদ্ধির পরে দেশে নতুন COVID-19 কেসে ক্রমাগত হ্রাসের পরে এটি আসে।\nকেন্দ্রীয় স্বাস্থ্য মন্ত্রকের মতে ভারতের দৈনিক কেস ইতিবাচকতার হারও 17 এপ্রিল 0.31 শতাংশ থেকে 18 এপ্রিল 0.83 শতাংশে হঠাৎ বৃদ্ধি পেয়েছে। সাপ্তাহিক ইতিবাচকতার হারও 17 এপ্রিল 0.27 শতাংশ থেকে 18 এপ্রিল 0.32 শতাংশে বৃদ্ধি পেয়েছে।\nভারতের কোভিড কেস ট্যালি\nসক্রিয় কোভিড কেস- 11,542 (মোট মামলার 0.03 শতাংশ)\nমোট পুনরুদ্ধার- 42510773 (পুনরুদ্ধারের হার-98.76 শতাংশ)\nমোট মৃত্যু- 521965\nমোট টিকা- 1,86,54,94,355 টি\nদিল্লি গত 15 দিনে কোভিডের ক্ষেত্রে 500% বৃদ্ধি দেখেছে: সমীক্ষা\nদিল্লিতে গত 24 ঘন্টায় 517 টি নতুন সংক্রমণের সাথে তার দৈনিক COVID-19 কেসলোড বৃদ্ধি পেয়েছে, সক্রিয় কেসলোড 1518 -এ পৌঁছেছে৷ 20 শে ফেব্রুয়ারির পরে এটি সর্বাধিক সংখ্যক COVID-19 কেস লোড যখন 570 টি COVID-19 কেস নথিভুক্ত হয়েছিল দিল্লির স্বাস্থ্য বিভাগের মতে। কম সংখ্যক পরীক্ষা হওয়া সত্ত্বেও গত 24 ঘন্টায় দিল্লির কোভিড পজিটিভিটির হার 25.95 শতাংশ বেড়েছে। শহরের ক্রমবর্ধমান সংক্রমণের সংখ্যা বেড়ে দাঁড়িয়েছে 18,68,033 এবং মোট মৃত্যুর সংখ্যা দাঁড়িয়েছে 26,160 এ।\nলোকাল সার্কেল নামক একটি সংস্থার স্থানীয় সমীক্ষা অনুসারে, দিল্লি-এনসিআর-এর লোকেদের সংখ্যা গত 15 দিনে 500% বেড়েছে তাদের ঘনিষ্ঠ বৃত্তে কেউ COVID-এ আক্রান্ত হয়েছে। অন্তত 19 শতাংশ দিল্লি-এনসিআর বাসিন্দা সমীক্ষায় প্রকাশ করেছে যে তাদের ঘনিষ্ঠ নেটওয়ার্কে কমপক্ষে এক বা একাধিক ব্যক্তি রয়েছে যারা গত 15 দিনে COVID-এ আক্রান্ত হয়েছেন।\nসমীক্ষায় 11,743 জন বাসিন্দার প্রতিক্রিয়া অন্তর্ভুক্ত ছিল, যাদের মধ্যে 67 শতাংশ পুরুষ এবং 33 শতাংশ মহিলা ছিল, দিল্লি এবং এনসিআরের সমস্ত জেলায় অবস্থিত। 2শে এপ্রিল ফার্মের দ্বারা পরিচালিত অনুরূপ সমীক্ষায় দেখা গেছে যে প্রায়3শতাংশ বাসিন্দার তাদের ঘনিষ্ঠ বৃত্তে এমন কেউ আছেন যিনি গত 15 দিনে COVID-19-এ সংক্রামিত হয়েছেন।\nদিল্লি সরকার আবার মাস্ক বাধ্যতামূলক করবে?\nরাজধানী শহরে মামলা বৃদ্ধির মধ্যে, দিল্লি সরকার আবার জনসমক্ষে মুখোশ পরা সহ COVID নিয়ম লঙ্ঘনের জন্য জরিমানা আরোপ করতে পারে। দিল্লির স্বাস্থ্য বিভাগ মুখোশ না পরার জন্য 500 টাকা জরিমানা প্রস্তাব করতে পারে। দিল্লি বিপর্যয় ব্যবস্থাপনা কর্তৃপক্ষের পরবর্তী বৈঠকে বিষয়টি নিয়ে আলোচনা হতে পারে।\nদিল্লির লেফটেন্যান্ট গভর্নর অনিল বৈজাল রাজধানীতে কোভিড -১৯ পরিস্থিতি পর্যালোচনা করতে 18 এপ্রিল DDMA-এর একটি সভায় সভাপতিত্ব করবেন বলে আশা করা হচ্ছে।\nকোভিড ৪র্থ তরঙ্গ কি এখানে?\nভারতে 18 এপ্রিল পর্যন্ত কোভিডের ক্ষেত্রে প্রায় 90 শতাংশ বৃদ্ধি পেয়েছে এবং নতুন কেস প্রায় দ্বিগুণ হয়েছে। দিল্লি, হরিয়ানা এবং উত্তরপ্রদেশ – সারা দেশে প্রধানত তিনটি রাজ্যে COVID সংক্রমণের বৃদ্ধির খবর পাওয়া গেছে। কোভিড সংক্রমণ কমে যাওয়ার 11 সপ্তাহ পরে সর্বশেষ স্পাইক রিপোর্ট করা হয়েছে। ঢেউ এখন পর্যন্ত তিনটি রাজ্যে সীমাবদ্ধ।\nএটি একটি COVID-19 চতুর্থ তরঙ্গের ভয়ের মধ্যে এসেছে, যা জুনের কাছাকাছি ভারতে আঘাত করার পূর্বাভাস দেওয়া হয়েছিল। আইআইটি কানপুরের অধ্যাপক মনিন্দা আগরওয়ালের মতে, নতুন সংক্রমণের বর্তমান স্পাইক সত্ত্বেও ভারতে চতুর্থ তরঙ্গের সম্ভাবনা কম রয়েছে । তিনি বলেছিলেন যে কোভিড -19 মামলার বর্তমান বৃদ্ধি এখন পর্যন্ত চতুর্থ তরঙ্গ তৈরি করছে না।\nআইআইটি কানপুরের অধ্যাপক বলেছেন যে দিল্লি-এনসিআর এবং সংলগ্ন জেলাগুলিতে বর্তমান বৃদ্ধি কোভিড নিষেধাজ্ঞাগুলি তুলে নেওয়ার কারণে বিশেষত মুখোশ পরার জন্য শাস্তি অপসারণের কারণে বলে মনে হচ্ছে। অধ্যাপক উল্লেখ করেছেন যে মানুষের মধ্যে কোভিড -19 এর বিরুদ্ধে প্রাকৃতিক প্রতিরোধ ক্ষমতা 90 শতাংশের উপরে, যা নতুন রূপগুলিকে ছড়িয়ে পড়তে দেয় না।\nCategories নিউজ Tags আজকের কারেন্ট অ্যাফেয়ার্স, প্রতিদিনের কারেন্ট অ্যাফেয়ার্স Post navigation


প্রকাশিত: অক্টোবর ১৭, ২০২১, ০৬:২১ পিএম\nসর্বশেষ আপডেট : নভেম্বর ৭, ২০২১, ০১:১০ এএম\n• ওমর ফারুক শামীম\nধর্ম অধর্মের কাছে প্রতিদিন পরাজিত হয়। আবার অধর্ম ধর্মের কাছে যুগান্তরে গিয়ে বিনাশ হয়। বুঝাতে চেয়েছি অধর্মের ঠুনকো ঠুনকো জিতে যাওয়া জমতে জমতে পাহাড়সম হয় এবং যুগান্তরে গিয়ে অতিদৃশ্যমান হয়ে ধর্মের কাছে হেরে যায়।\nধর্ম আর বিজ্ঞানের বৈপরীত্য চিরকালীন। বিজ্ঞান বলে পৃথিবীর সবচেয়ে বড় মিথ্যা হলো ধর্ম। কারণ ধর্মের কোনো চাক্ষুষ ফলাফল দেখা যায় না। বিজ্ঞান পরকাল বিশ্বাস করে না। কিন্ত ধর্ম ইহকাল- পরকাল দুটোকেই মানবমনে জড়িয়ে দিয়েছে সৃষ্টির শুরু থেকে। তবে তা ছিলো নানানভাবে। কালে কালে, যুগে যুগে, ধর্মেরও সংস্কার হয়েছে, পরিবর্তন হয়েছে মানুষের জন্য। জীবনের বার্ধক্যে মানুষ ক্ষীণ হতে থাকে আর মৃত্যুর জন্য প্রস্তুতি নেয়। বার্ধক্যের যন্ত্রণা আর মৃত্যুচিন্তাতেই ধর্ম তখন অধিকাংশ মানুষের পরলৌকিক ভরসা হয়ে ওঠে। এজন্যই ধর্ম আগেও ছিলো এখনো আছে এবং চিরকালীন থাকবে। ধর্ম আর বিজ্ঞানের দ্বন্দ্বও থাকবে। তবে ধর্মের নামে অধর্মের সংঘাত ধর্ম কখনোই সমর্থন করে না। ধর্ম চিরকালীন বলে মানুষদের একটি স্বার্থান্বেষি শ্রেণি খুব বুঝেশুনে ধর্মকে শাসন শোষণের হাতিয়ার বানিয়ে নিয়েছে। ধর্মের গায়ে নিজস্ব স্বার্থ মেখে বিপণনে সদা ব্যস্ত থাকে তারা। অথচ কেউই কারো পরলৌকিক সঙ্গী হবে না। কিন্তু ধর্মের নামে অপব্যবসা যেন তাদের নিত্যসঙ্গী। এদের শ্রদ্ধা ভক্তি বা বিশ্বাসের জায়গায় ধর্ম নেই। কিন্তু তারা আপাদমস্তক পোষাকি আর আচারি ধার্মিক। ধর্মের আচারি কাজ যেমন ভালো কথা বলা, অজু-নামাজ পোশাক আর নিজেকে প্রদর্শন করাই এদের প্রধান কাজ। এরা কখনোই কোনো বিপদগ্রস্ত মানুষের পাশে দাঁড়ায় না। উল্টো সেই মানুষটি সম্পর্কে মনগড়া মন্তব্য করে বলে থাকেন- আল্লাহ তাকে পাপের শাস্তি দিচ্ছে। আমাদের বর্তমান ধার্মিক সমাজের একটি বিশাল অংশকে দখলে নিয়েছে এই প্রতারক শ্রেণির ধার্মিকেরা।\nছোটবেলা থেকে জেনে এসেছি ইসলাম সবচেয়ে উদার এবং শান্তির ধর্ম। কিন্তু পরিণত বয়সে এসে দেখছি শান্তির ধর্ম ইসলামকে বকধার্মিকরা কঠোর এবং কট্টর ধর্মে পরিণত করতে প্রায় সফল হয়ে গেছে। আমার প্রশ্নÑ তাহলে কি শতাব্দীর পর শতাব্দী ধরে এই ধর্মবণিকরাই ধর্মের আসল চেহারা বদলে ফেলেছে? মনে হচ্ছে এ অনুমাণ মিথ্যে নয়; কারণ কোরআন হাদিসের একই আয়াতের তর্জমা করছে তারা ভিন্ন ভিন্ন। হাফেজ মুফতি মাওলানাদের মধ্যে এসব নিয়ে চলছে নানারকমের বিতর্ক। দল, উপদলে বিভক্ত হয়ে চলছে পাল্টাপাল্টি বিষোদাগার।\nবিশ থেকে ত্রিশ বছর বয়সের দিকে আমিও নামাজ রোজা নিয়মিত করার চেষ্টা করতাম। কিন্তু এখন কোনটাই করি না। তার মানে আমি অধার্মিক বা ঈমান হারিয়ে ফেলিনি। এটুকু বলা যায় যে, আমার আচারি ধর্ম (লোক দেখানো ইবাদত) পালন বন্ধ আছে। তবে বিপদে-আপদে মানুষের সাহায্য করার চেষ্টা করি। সৎপথে উপার্জন করি। ন্যায়নিষ্ঠ পথে থাকার চেষ্টা করি। শয়নে স্বপনে আমি আমার সৃষ্টিকর্তাকে ভালোবাসি অন্তরে, হাতের আগুলে, ঠোঁটে, জিহবায়, নিশ্বাসের বিশ্বাসে আর নির্জন অন্ধকারে। প্রিয় কাবাশরীফ, আর প্রিয় রাসুলের সবুজ গিলাপের রওজা মোবারক স্বপ্নে দেখি-চোখে ভাসে। আমিই আমাকে বেহেশতে নিতে চাই না। হয়তো ধর্মের পুর্ণ পালন প্রতিপালন আমার মধ্যে নেই। আমি পারি না, বা করি না। কিন্তু তাই বলে আপনি আমাকে অধার্মিক বা কাফের, মোনাফেক বলবেন কেন! আপনাদের বেহেশত প্রত্যাশার ভিড়ে আমি দোজখেই যেতে চাই। আমার প্রতিপালকই আমার প্রাপ্য নির্ধারণ করবেন। আমার পরকালের জন্য আপনি বা আপনারা এত ব্যতিব্যস্ত কেন? আমাকে ধার্মিক বানাতে পারলে যে আপনার বেহেশত নিশ্চিত হবে তাওতো সঠিক নই।\nকারণ আমার ধর্ম, পাপ-পুণ্য, আমার মনে, আমার কর্মেই। তাহলে কোন প্রণোদনার স্বাদে আপনি আমাকে ভুলশুদ্ধের মিশ্রিত পথে প্ররোচিত করছেন? আমরা সরল বিশ্বাসী, আল্লাহকে বিশ্বাস করি, আপনাদেরকেও বিশ্বাস করি- কারণ আপনারা আল্লাহর কথাই বলেন। আল্লাহর কথা বলতে গিয়ে যে নিজস্ব স্বার্থও রচনা করেন তাতেই আজ আমরা বিভ্রান্ত। যে কারণেই আপনাদের ওপর থেকে সচেতন মুসলমানদের বিশ্বাস উঠে যাচ্ছে এবং গেছে। আপনারা নিজেদের স্বার্থ হাসিল করতে করতে আমাদের মত বিশ্বাসীদের আজো অন্ধকারে বন্দি রেখেছেন। আল্লাহর পুর্ণ সৃষ্টিকে জ্ঞানের আলোতে দেখতে দিন আমাদের। আপনারা আগে ভিডিও দ‚রে থাক ছবি তুলতেও বারণ করতেন। আর এখন নিজেদের প্রয়োজনে ভিডিও বানান। টিকটকও তৈরি করেন। আপনাদের মোবাইলে পর্ণ ছবিও পাওয়া যায়। আপনারা কেবল আপনাদের স্বার্থ থাকলেই তা জায়েজ বলে থাকেন। বিধর্মী মারা গেলে বলেন, ফিনারে জাহান্নামা খালেদিনা ফিহা (মৃত ব্যক্তিকে দোজখে নিক্ষেপ করো)। হিন্দুর জমি দখল করলে হয়তো পাপ হবে, কিন্তু দোজখে যেতে হবে না। গ্রাম-গঞ্জে অন্যের তালাক দেয়া বউকে আবার ফিরিয়ে নিতে চাইলে আপনার ধর্মের নামে হিল্লা বিয়ে করে মজা নেন। আসামে মুসলিম নির্যাতন হয়েছে বলে বাংলাদেশের হিন্দুদের নির্যাতন করতে হবে, প্রতিমা-মন্দির ভাঙতে হবে!\nভারতবর্ষের সবচেয়ে সুন্দর এবং শ্রেষ্ঠ মন্দির সোমনাথ মন্দির কারা ভেঙেছে, কারা মন্দিরের মূল্যবান সব সম্পদ লুট করে নিয়ে গেছে আপনারা তা জানেন না। পুরো ভারতবর্ষটাই তো মুসলমানরা একসময় যুদ্ধ বাধিয়ে দখলে নিয়েছিলো। অপানার কখনোই চান না পুরোনো ক্ষত শুকিয়ে যাক। আমরা যেন শান্তিতে সম্প্রীতিতে বসবাস করতে পারি। এজন্য ওয়াজ-মাহফিলে বাবরি মসজিদের কথা মনে করিয়ে দেন অবুঝ মুসলমানদের। এর মূল কারণ সাধারণ মুসলমানরা জানেন না। জানেন ক্ষমতাসীন নেতা আর আপনাদের মতো কুচক্রী দোষরেরা। এ দেশে থেকে যাওয়া অর্পিত সম্পত্তি আর বাকি আড়াই তিন শতাংশের ঘরবাড়ি আর ভুমিই আপনাদের টার্গেট। ১০ টাকারটা ২ টাকায় কিনবেন। না পারলে ধর্মের নামে ষড়যন্ত্র করে আগুন জ্বালাবেন। হত্যা করবেন, ধর্ষণ করবেন। আর নামমাত্র বিচার হবে, আপনারা আপনাদের মতোই থেকে যাবেন। এরপর সংবিধানে বিসমিল্লাহ সংযোজনও সার্থক হবে, আর শতভাগ মুসলমানের দেশ হিসেবে আপনারাই থাকবেন এক বাগানের এক ফুল হয়ে। মধ্যপ্রাচ্যের বিভিন্ন দেশে মুসলমানরাই লক্ষ লক্ষ মুসলমানকে হত্যা করছে। আমাদের দেশেও হয়তো অচিরেই দেখবো ওহাবী সুন্নী এই তরিকা আর সেই তরিকা পন্থীদের বোমা মারামারি।\nসত্য ইসলাম কখনোই এসব আজবগজবকে সমর্থন করেনি, আর কখনো করবেও না। মাঝখানে আপনারা হয়তো কিছুদিন রাজত্ব করবেন। এরপর আপনাদের ধ্বংস অনিবার্য। ধর্মের বেড়াজালে অধর্মের বীজ রোপন করেছেন আপনারাই। জ্ঞান- বিজ্ঞান থেকে আমাদের দ‚রে রেখে ধর্মের দোহাই দিয়ে শোষণ করাই আপনাদের উদ্দেশ্য। আপনাদের জন্যই পৃথিবীজুড়ে নাস্তিকের সংখ্যা বেড়েছে। ধর্মের নামে ব্যবসা বন্ধ করুন তাহলেই ধর্মের প্রতি মানুষের শ্রদ্ধা ভক্তি বিশ্বাস সবই বাড়বে। আপনারাও বেশি বেশি সম্মানীত হবেন। আপনারা সঠিক পথে আসলেই শান্তির ধর্ম ইসলামের আলো ছড়াবে।\nএবার আসি অবিভক্ত ভারতবর্ষের এক সমাজ সংস্কারকের আলোচনায়। ১৮৫৭ সালে ভারতবর্ষে ব্রিটিশবিরোধী সিপাহী বিদ্রোহে জড়িত অধিকাংশরাই ছিলেন মুসলমান। হিন্দুরা সেই বিদ্রোহে তেমন উল্লেখযোগ্য ভুমিকায় ছিলেন না বলে দাবি করা হয়। বেশিরভাগ বিদ্রোহীকে মুসলিম মনে করে ব্রিটিশরা পরবর্তী শাসনকালে মুসলমানদের ওপর বঞ্চনার নীতি গ্রহণ করেন।\nসেই বিদ্রোহের সময় অনেক ব্রিটিশ অফিসারদের কাছে প্রাণকর্তা হয়ে আবির্ভাব হন ভারতবর্ষের এক সম্ভ্রান্ত মুসলিম পরিবারের সন্তান। যাঁর নাম স্যার সৈয়দ আহমেদ খাঁন। যিনি অবিভক্ত ভারতবর্ষের মুসলমান সমাজের সংস্কারক ও পরবর্তীতে দ্বিজাতি তত্বের প্রবক্তা। যাঁর পরিকল্পিত প্রচেষ্টায় কুসংস্কারের অন্ধকারে ডুবে থাকা শিক্ষাহীন মুসলিমসমাজ অনেকটা আলোর পথে ফিরেছিলেন। তিনি ১৮৫৯ সাল থেকে ১৮৮৬ সাল পর্যন্ত মাত্র ২৭ বছরে ভারতবর্ষের মুসলমানদেরকে জ্ঞানজাগরণের চেতনায় উদ্ভুদ্ধ করতে সক্ষম হন। মাত্র ২১ বছর বয়সে পিতা মুত্তাকী খানকে হারিয়ে অভিজাত সংসারের দায়িত্ব নেন লন্ডনফেরত উচ্চ শিক্ষিত স্যার সৈয়দ আহমেদ খাঁন। ১৮৪০ সালে ইস্টইন্ডিয়া কোম্পানীতে কেরানী পদে চাকরি হয় তাঁর। চাকরির সুবাদে তিনি ভারতবর্ষের বিভিন্ন স্থানে যাওয়ার সুযোগ পান। সম্ভ্রান্ত মুসলিম পরিবারের এই সৈয়দ আহমেদ ছিলেন দিল্লির মুঘল বাদশা আকবরশাহ-দুই এর ঘনিষ্ঠজন মুত্তাকী খানের মেধাবী সন্তান। ভারতবর্ষের বিভিন্ন স্থান পরিদর্শন করতে গিয়ে মুসলমান জনগোষ্ঠীর কুসংস্কারাচ্ছন্ন জীবনাচরণ তাকে ব্যথিত করে। মেধা আর যোগ্যতায় তিনি কেরানী থেকে পদোন্নতি পেয়ে একসময় উত্তর প্রদেশে আমিনের দায়িত্ব পান। মুসলমান জনগোষ্ঠীর প্রতি তাঁর আন্তরিক প্রীতি ক্রমশ বাড়তে থাকে এ কারণে যে, মোল্লা মুন্সিদের ভুল পরিচালনা আর চাপিয়ে দেয়া কুসংস্কার এ জনগোষ্ঠীকে অশিক্ষা-কুশিক্ষার অন্ধকারে তলিয়ে নিচ্ছে। অথচ ভারতবর্ষের হিন্দুরা তখন ব্রিটিশদের তোয়াজ করে শিক্ষা চাকরি ও জীবনযাপনের নানান ক্ষেত্রে তরতর করে অনেক দূর এগিয়ে গেছে। অন্যদিকে শুধুমাত্র কোরআনশিক্ষিত মুসলমানরা হিন্দুদের গোলামিই করে যাচ্ছেন। শিক্ষাজীবনের শুরুতেই মায়ের অনুপ্রেরণায় কোরআন শিক্ষায় শিক্ষিত হন স্যার সৈয়দ আহমেদ খাঁন। শিক্ষানুরাগী মা আজিজুননিজার ইচ্ছায় আরবী, ফারসী, উর্দু, ইংরেজি, অংক ও বিজ্ঞানেও তিনি পারদর্শিতা লাভ করেন।\nমুসলমানদের প্রাত্যাহিক জীবনে ধর্মের নামে মোল্লাদের চাপিয়ে দেয়া নানান কুসংস্কার আর অসঙ্গতি স্যার সৈয়দ আহমেদকে বিচলিত করতো। কারণ তিনি নিজেও কোরআনশিক্ষায় শিক্ষিত ছিলেন, ঠিক বেঠিক বুঝতে পারতেন। এমন অন্ধকারাচ্ছন্ন জীবন থেকে মুসলমানদের উদ্ধার করতে বিচ্ছিন্ন উপায় না খুঁজে তিনি সুদূরপ্রসারি এক মহাপরিকল্পনা আঁকতে থাকেন তাঁর হৃদয়ে। কোরআন শিক্ষার পাশাপাশি পাশ্চাত্য শিক্ষায় ( ইংরেজি, অংক, যুক্তিশাস্ত্র ও বিজ্ঞান) শিক্ষিত করে তুলতে পারলেই ভারতবর্ষের মুসলমানরা হিন্দুদের গোলামি থেকে মুক্তি পাবেন। এমন আত্মবিশ্বাসই গেঁড়ে বসেছিলো তাঁর মনে। আজকের আলোকে অনুমিত হয় তাঁর ওই বদ্ধমূল ধারণাই ঠিক ছিলো। তিনি মুসলমানদের আলোর পথে আনতে গিয়ে বহুবার মোল্লাদের একটি অংশের রোষানলেও পরেছিলেন। মোল্লারা তাঁকে কাফের মোনাফেক আখ্যা দিয়ে হত্যা করতে চেয়েছিলো কয়েকবার। তাঁর সৌভাগ্য ছিলো যে তিনি ইংরেজদের সুদৃষ্টিতে ছিলেন। যে কারণে মোল্লারা সফল হতে পারেনি। ইংরেজদের সুদৃষ্টিতে থাকার কারণ ছিলো ১৮৫৭ সালের সিপাহী বিদ্রোহের সময় তিনি অনেক ব্রিটিশ অফিসারকে নানাভাবে আশ্রয় দিয়ে বিদ্রোহীদের হাত থেকে বাঁচিয়েছিলেন। এছাড়া ভারতবর্ষে ব্রিটিশদের শাসনতান্ত্রিক কাঠামোতে হিন্দু কর্তাদের তোয়াজ না করে তিনি শাসক ব্রিটিশদেরই আনুকুল্য লাভ করার কৌশল নিয়েছিলেন। মুসলমানদের উন্নতির পরিকল্পনা মাথায় রেখেই তিনি ব্রিটিশদের আনুকুল্যে বেশি ঝুঁকে পরেন। সিপাহী বিদ্রোহের পর থেকে ব্রিটিশরা মুসলমানদের শত্রু ভাবলেও তিনিই অশিক্ষা-কুশিক্ষার কথা বুঝিয়ে মুসলমানদের প্রতি ব্রিটিশদের আনুকুল্য তৈরি করে শিক্ষাসহায়তা নেয়া শুরু করেন। সেই ধারাবাহিকতায় ভারতবর্ষের মৌড়াবাদে ১৮৫৯ সালে তিনিই প্রথম মাদ্রাসা প্রতিষ্ঠা করেন। সেই মাদ্রাসায় কোরআন শিক্ষার পাশাপাশি ইংরেজি, অংক, যুক্তিশাস্ত্র ও বিজ্ঞান পড়ানো বাধ্যতামূলক করা হয়। মাদ্রাসা শিক্ষায় এমন সিদ্ধান্তের বিরুদ্ধে মোল্লারা ফের তাঁর বিরোধিতা করেন। কিন্তু তিনি সাধারণ মুসলমানদের মাঝে ধীরে ধীরে পাশ্চাত্য শিক্ষালাভের গুরুত্ব বোঝাতে সক্ষম হন। এরপর শিক্ষা, চাকরি ও সমাজের বিভিন্ন অঙ্গনে মুসলমানরা এগুতে থাকে। তিনি বলতেন- ‘আল্লাহ বলে এক মোল্লা বলেন আরেক’ অর্থাৎ আল্লাহ বলেছেন একটা আর মোল্লারা বলছেন আরেকটা।\n১৮৫৭ সালের সিপাহী বিদ্রোহের পর ব্রিটিশরা ভারতবর্ষের শাসনকাঠামোতে ‘হিন্দু মুসলিম ভাগ কর আর শাসন কর’ এমন গোপন কৌশল অবলম্বন করে।\nস্যার সৈয়দ আহমেদ খাঁন পিছিয়ে থাকা মুসলমানদের এগিয়ে নিতে পৃথক কিছুর চিন্তা হয়তো মনে মনেই রেখেছিলেন। যা প্রকাশ পেয়েছে ১৮৮৬ সালে অল ইন্ডিয়া মোহামেডান কনফারেন্স আহবান করার মধ্য দিয়ে। এর মাত্র এক বছর আগে ১৮৮৫ সালে অল ইন্ডিয়া কংগ্রেস গঠিত হয়। অল ইন্ডিয়া মোহামেডানের সেই কনফারেন্সে তিনি ভারতবর্ষের উচ্চবিত্ত মধ্যবিত্ত ও নিম্নবিত্তসহ সকল শ্রেণির মুসলমানদের একটি অংশকে উপস্থিত করতে পেরেছিলেন। সেই কনফারেন্সে মুসলমানদের রাজনীতিতে আসা, চাকরিতে আসা, শিক্ষায় বেশি বেশি অংশগ্রহণ করার আহবানসহ দ্বিজাতি তত্বের প্রয়োজনীয়তা উপস্থাপন করেছিলেন।\nস্যার সৈয়দ আহমেদ খাঁন ভারতবর্ষে অধর্মের অন্ধকারে নিমজ্জিত মুসলমানদের আলোর পথে আনতে কর্মময় জীবনের সঙ্গী করে নিয়েছিলেন এক দীর্ঘ পরিকল্পনাকে। সেই পরিকল্পনায় ছিলো সর্বাগ্রে মুসলমানদের শিক্ষার উন্নয়ন। সে পরিকল্পনার অংশ হিসেবে ১৮৬৩ সালে উত্তর ভারতের গাজিপুরে একটি ইংলিশ মিডিয়াম স্কুল প্রতিষ্ঠা করেন। ১৮৬৪ সালে আলীগড়ে সাইন্টিফিক সোসাইটি প্রতিষ্ঠা করেন। ১৮৭১ সালে ‘কমিটি ফর অ্যাভান্সমেন্ট অব লার্নিং অ্যামং দ্য মোহামেডান ইন ইন্ডিয়া’ গঠন করেন। ১৮৭৫ সালে প্রতিষ্ঠা করেন অ্যাংলো ওরিয়েন্টাল কলেজ। যেটি পরে আলীগড় মুসলিম ইউনিভার্সিটিতে রূপান্তর হয়। এরপর ১৮৭৮ সালের শেষের দিকে প্রতিষ্ঠা করেন ‘মোহামেডান এসোসিয়েশন’ যেটি একসময় দ্বিজাতি তত্বের রাজনৈতিক ইস্যুর চর্চা শুরু করে।\nস্যার সৈয়দ আহমেদ খাঁন ভারতবর্ষে মুসলিম সমাজের সংস্কারকের ভুমিকায় অবতীর্ণ হয়েছিলেন। এজন্য তিনি ‘মুসলমানদের রামমোহন’ বলে বিজ্ঞজনদের কাছে প্রশংসিত হয়েছিলেন। তিনি অনেকের কাছে নিন্দিত যেমন ছিলেন, তেমনি নন্দিতও ছিলেন।\nভারতবর্ষের বিশাল হিন্দুজনগোষ্ঠীর কাছে মুসলমানরা ছিলো যেন বটবৃক্ষের নীচের তৃণলতার মতো। শাসন শোষণ আর সামাজিক বৈষম্যে অনেকটা গোলাম হয়ে ছিলেন মুসলমানরা। ১৮৭৫ সালে মুসলমানদের অধিকার আদায়ে আলীগড় আন্দোলনের নেতৃত্বও দিয়েছিলেন তিনি।\nস্যার সৈয়দ আহমেদ খাঁন এর মুসলিম সমাজ সংস্কারের এই বিশাল কর্মযজ্ঞের ফলে আজ বিভক্ত ভারতের বিভিন্ন দেশে মুসলমানদের মধ্যে কবি, সাংবাদিক, সাহিত্যিক, রাজনীতিক, চিকিৎসক, বিজ্ঞানী, সাংস্কৃতিকসহ অনেক বিখ্যাত ব্যক্তিত্ব তৈরি হয়েছেন। দ্বিজাতি তত্বের পক্ষে বিপক্ষে আজো আলোচনা সমালোচনা হয়ে থাকে। আজকের মুসলমান সমাজ তাঁকে কতটুকু মনে রেখেছেন তা মালুম করা কষ্টসাধ্য। তবে এক অন্ধ বিশ্বাসের বিভাজন থেকে আমরা যে আজও মুক্তি পাইনি তার জ¦লন্ত উদাহারণ সাম্প্রতিক বাংলাদেশ।\nব্রিটিশরা তাদের হীনস্বার্থ হাসিল করেছে ভারতবর্ষের হিন্দু-মুসলিমদের বিভাজনকে পুঁজি করে। আর হিন্দু মুসলিমরা মনে করলো তারা বিভাজিত হয়েছে নিজেদের প্রয়োজনে। আসলে কোনটি ঠিক? আমার ভাবনায় দুটির একটিও নই। আসল কথা হলো ভারতবর্ষের মুসলমান সমাজের অশিক্ষা-কুশিক্ষাই তাদের অন্ধ গলির বন্ধ দ্বারে আটকে রেখেছিলো। যার ফলে বিভাজনের কারণ সৃষ্টি হয়েছিলো। (এটি আমার ব্যক্তিগত অভিমত, অনেকে ভিন্নমতও পোষণ করতে পারেন) দেশবিভাগের পর হিন্দু-মুসলমানরা পৃথক রাষ্ট্র ও সামাজিক জীবনে উন্নতি লাভ করলেও মনোবৈকল্য রয়ে গেছে দেড়শ বছর আগের মতোই।\nস্যার সৈয়দ আহামেদ খাঁন কোরআন শিক্ষার সঙ্গে মুসলমানদের পাশ্চাত্য শিক্ষায় শিক্ষিত করতে চেয়েছিলেন রাষ্ট্রীয় সুযোগ-সুবিধা আর অধিকার আদায়ের জন্যে। তিনি এ ক্ষেত্রে আংশিক সফলও হয়েছিলেন। কিন্তু দ্বিজাতি তত্বের বিভাজনে পৃথক রাষ্ট্র পেয়ে মুসলমানরা আবারো ফিরে গেছে ধর্মীয় গোঁড়ামির দিকে। আর রাজনৈতিক ফায়দা নিতে শাসকশ্রেণি এক্ষেত্রে ধারাবাহিক প্রশ্রয় দিয়ে গেছে। যারফলে মুসলমানদের এক বিশাল অংশ এখনো সেই তিমিরেই রয়ে গেছেন। শাসকদের একটি শ্রেণি ধর্মকে জ্ঞান-বিজ্ঞানের আড়ালে রেখে ফুঁফিয়ে ফুলিয়ে ক্রমশ নিয়ে গেছেন পুরোনো দিনের অন্ধকারে।\nহিন্দু-মুসলিমদের ধর্মীয় পার্থক্য, সাংস্কৃতিক পার্থক্য, অর্থনীতির পার্থক্য, শাসনসুবিধার পার্থক্য আর মনোজাগতিক পার্থক্যের কারণে দেশভাগের পরও এসব বৈপরীত্যকে সামনে বসিয়ে রেখেছি আমরা। শিক্ষিত মুর্খ, অশিক্ষিত মুর্খ আর ধর্মীয় মুর্খদের মিশেলে (সবাই নই) আমরা তৈরি হয়েছি এক ককটেল জাতিতে। একটু উনিশ-বিশ হলেই আমাদের মননে সাম্প্রদায়িক বিস্ফোরণ ঘটে। এর সুবিধা নেয় দেশের রাজনৈতিক দল, বিদেশী গোয়েন্দা আর সমাজের কুচক্রী মহল।\nবঙ্গীয় তটের উন্নয়নশীল ডিজিটাল বাংলাদেশে সহজ সরল মুসলমানেরা একদল মুর্তিমান মোল্লাদের (সবাই নই) কাছে জড়বিশ্বাসীদের মত যেন জিম্মি হয়ে গেছেন। এরা কোনো যুক্তির ধার ধারে না। এসব মোল্লাদের কথাই যেন তাদের কাছে কোরআন-হাদিস। এসব মোল্লাদের কথায় দেশের অনেক মুসলমান আগুনেও ঝাঁপ দিতে প্রস্তুত। স্পর্শকাতর উছিলার নামে দেশের নাগরিকদের এক বিশাল অংশকে একবিংশ শতকেও অবচেতন রাখা হয়েছে চরম উদাসীনতায়।\nআমাদের অর্থনীতি আর কাঠামোগত উন্নতি হলেও নৈতিক উন্নয়নে অনেক পিছিয়ে আছি আমরা। যেজন্য আজকের বাংলাদেশে আরেকজন মুসলিম সমাজ সংস্কারকের প্রয়োজন অনুভব করছি আমি ও আমার মতো অনেকে। ধর্মীয় অনুভুতি আর ধর্মীয় শিক্ষার নামে কোরআন হাদিসের ভুল ব্যখ্যা দিয়ে দেশের এক বিশাল জনগোষ্ঠীকে পরমাণু অস্ত্রের মত তৈরি ও মজুদ করা হচ্ছে, যা আমাদের জন্য ভয়াবহ দুঃসংবাদ। অন্তত এমন বিপজ্জনক ভবিষ্যত থেকে রেহাই পেতে আমাদের জন্য আরেকজন স্যার সৈয়দ আহমেদ প্রয়োজন।\nস্যার সৈয়দ আহমেদ ১৮৭৮ সালে লেজিসলেটিভ কাউন্সিলের সদস্য পদ লাভ করেছিলেন। যে কাউন্সিল দেশের আইন প্রণয়নের দায়িত্ব পালন করে থাকেন। ভারতবর্ষে ব্রিটিশ প্রশাসনের গভর্নর জেনারেল ভাইসরয় মুসলমান সমাজে স্যার সৈয়দ আহমেদ খাঁনের অভুতপুর্ব জনপ্রিয়তার কারণেই তাঁকে লেজিসলেটিভ কাউন্সিলে যুক্ত করেছিলেন। ১৮৯৮ সালের ২৭ মার্চ ভারতবর্ষের মুসলিম সমাজ সংস্কারক ও আলীগড় আন্দোলনের প্রাণপুরুষ ইহলোক ত্যাগ করেন। দ্বিজাতি তত্বের প্রবক্তা ও মুসলিম সমাজ সংস্কারক স্যার সৈয়দ আহমেদ খাঁনের বিদেহী আত্মার শান্তি কামনা করছি সাম্প্রদায়ীক বাংলাদেশের মাটি থেকে। আলোচনা শেষ করবো বন্ধু ও শুভাকাঙ্খী ব্রজকিশোর ত্রিপুরার একটি ফেসবুক স্ট্যাটাস দিয়ে- বৈচিত্র্যময়, সুন্দর আর সুবাস ছড়ানো হরেক রকম ফুলের সমাহারে সমৃদ্ধ বাগান সুন্দর নাকি এক প্রজাতির ফুলের বাগান সুন্দর? কোনটি সুন্দর? সাতটি রং নিয়েই রংধনু সুন্দর নাকি এক রং এর রংধনু হলে সুন্দর হতো? এক পদের রান্না করা সবজি সবসময়ের জন্য ভাল নাকি নানান পদের মিক্সড সবজি তরকারি ভাল? কোনটি ভাল? বাংলাদেশে বহু জাতির, বহু ধর্মের, বহু ভাষার, বহু সংস্কৃতির বৈচিত্র্যপূর্ণ দেশটা ভাল নাকি শুধু এক জাতির, এক ভাষার, এক ধর্মের, এক সংস্কৃতির দেশ ভাল?\nআমাদের তৃষ্ণার্ত মনন সবসময় সুন্দরের খোঁজে থাকি, আর তা করি বলেই আমরা এক জায়গা থেকে আরেক জায়গায় ভ্রমণ করে করে মনের তৃষ্ণা মেটাই অন্য দেশ, অন্য এলাকা, ভিন্ন মানুষ, ভিন্ন সংস্কৃতি, ভিন্ন ভাষা, ভিন্ন ধর্ম, ভিন্ন বিশ্বাস, মূল্যবোধ, বৈচিত্র্যময়-রঙিন পোষাক আশাক আমাদের মনে সত্যিই বিস্ময় তৈরি করে মনকে আন্দোলিত করে। পৃথিবীতে এত এত বৈচিত্র্যতা আছে বলেই এ গ্রহ এত সুন্দর। তাহলে সে সৌন্দর্যকে, সে বৈচিত্র্যময়তাকে কে পায়ে দলতে পারে!!?? কারা অস্বীকার করতে পারে???\nআজ কেবলই কবি নজরুলের বচন মনে পড়ছে, মনে পড়ছে রবি ঠাকুরের বিখ্যাত উক্তিগুলো। কবি কাজী নজরুল ইসলাম বলেন ‘বিশ্ব যখন এগিয়ে চলেছে, আমরা তখনও বসে - বিবি তালাকের ফতোয়া খুঁজেছি ফিকাহ ও হাদিস চষে’। কবিগুরু রবীন্দ্রনাথ ঠাকুর বলেন- ‘সাত কোটি বাঙালিরে হে মুগ্ধ জননী, রেখেছ বাঙালী করে মানুষ করনি’।\nনোট : দূর্গাপূজার মণ্ডপে মণ্ডপে হামলায় দেব-দেবীর প্রতিমা ভাংচুর সত্বেও আমরা এবং আমাদের এ দুরাচারী মনন একদিন উন্নত বাংলাদেশের স্বপ্ন দেখে।\nলেখক II বার্তা সম্পাদক, দৈনিক জাগরণ।\nদ্রষ্টব্য: এই প্রবন্ধ কোনো ব্যক্তি বা গোষ্ঠীকে আহত করার উদ্দেশ্যে লেখা হয়নি। তবু দৃষ্ঠিভঙ্গির পার্থক্যের কারণে কারো সঙ্গে মিলে গেলে তার জন্য ক্ষমাপ্রার্থী।\nরাষ্ট্রধর্ম ইসলাম কি অপরিহার্য?